open-index/open-wikipedia-markdown huggingface dataset:
വാമൻ ദത്താത്രേയ പട്‌വർദ്ധൻ

ഇന്ത്യയുടെ ആണവ രസതന്ത്രശാസ്ത്രജ്ഞനും പ്രതിരോധ ശാസ്ത്രജ്ഞനും വിസ്ഫോടന എഞ്ചിനീയറിങ്ങ് വിദഗ്ദ്ധനുമാണ്‌ **വാമൻ ദത്താത്രേയ പട്‌വർദ്ധൻ**(ജനുവരി 30, 1917 - ജൂലൈ 27, 2007).എക്സ്പ്ളോസീവ് റിസർച്ച് ആൻഡ് ഡവലപ്പ്മെന്റ് ലബോറട്ടറിയുടെ (ഇന്ന് ഹൈ എനർജി മെറ്റീരിയൽസ് റിസർച്ച് ലബോറട്ടറി(HERML)) സ്ഥാപക ഡയറക്ടറുമാണ്‌ അദ്ദേഹം ഇന്ത്യൻ സ്പേസ് പദ്ധതിയിൽ ഇന്ത്യൻ ആണവ പദ്ധതി,മിസൈൽ പദ്ധതി എന്നിവയ്ക്ക് അടിത്തറയിട്ശാസ്ത്രജ്ഞിരിലൊരാളാണ്‌ ഇദ്ദേഹം.തുമ്പയിൽ നിന്ന് വിക്ഷേപിച്ച ഇന്ത്യയുടെ ആദ്യ സ്പേസ് റോക്കറ്റായ സോളിഡ് പ്രൊപ്പല്ലേറ്റ് നിർമ്മിച്ച്ത് ഇദ്ദേഹമാണ്‌.ഇന്ത്യയുടെ ആദ്യ ആണവ പരീക്ഷണത്തിന്‌ (ബുദ്ധൻ ചിരിക്കുന്നു) നിർണായകമായ സംഭാവനകൾ നല്കി .

## മറ്റ് സംഭാവനകൾ
ഹൈഡ്രോപ്പൊണിക്സിനെ പറ്റി ഒരു ഗ്രന്ഥം എഴുതിയിട്ടുണ്ട്.ബഹിരാകാശ ടെലിസ്ക്കോപ്പ് പാരബോളിക് കണ്ണാടിയിൽ ചെലവ് കുറഞ്ഞ രീതിയിൽ നിർമ്മിച്ചു.
## പുരസ്ക്കരങ്ങൾ
അദ്ദേഹത്തിന്റെ സമഗ്ര സംഭാവനകളെ കണക്കിലെടുത്ത് ഭാരത സർക്കാർ അദ്ദേഹത്തിന്‌ 1974ൽ പദ്മശ്രീ നല്കി ആദരിച്ചു.

## പുറത്തേയ്ക്കുള്ള കണ്ണികൾ
*Waman Dattatreya Patwardhan

## അവലംബം

വർഗ്ഗം:ഇന്ത്യൻ അണുശാസ്ത്രജ്ഞർ
വർഗ്ഗം:ജനുവരി 30-ന് ജനിച്ചവർ
വർഗ്ഗം:1917-ൽ ജനിച്ചവർ
വർഗ്ഗം:ജൂലൈ 27-ന് മരിച്ചവർ
വർഗ്ഗം:2007-ൽ മരിച്ചവർ
പൾപ്പ് ഫിക്ഷൻ

1994 ൽ  അമേരിക്കൻ സംവിധായകൻ ക്വെന്റിൻ ടാരന്റിണോ എഴുതി സംവിധാനം ചെയ്ത സിനിമ ആണ് പൾപ്പ് ഫിക്ഷൻ.
അമേരിക്കയിലെ പ്രശസ്തമായിട്ടുള്ള എന്റർടെയിൻമെന്റ് വീക്ക്‌ലിയുടെ നവക്ലാസ്സികുകളുടെ പുതിയ പട്ടികയിൽ ഒന്നമാതായിൽ ഈ പടം ഇടം പിടിച്ചിട്ടുണ്ട്.
## അവലംബം

## ബാഹ്യ ലിങ്കുകൾ

**Pulp Fiction* essay https://www.loc.gov/static/programs/national-film-preservation-board/documents/pulp_fiction.pdf by Jami Bernard at National Film Registry
*
* 
* 
* 
* 
* 
* 
* ''Pulp Fiction'' bibliography (via UC Berkeley) 
* Discussion of ''Pulp Fiction'' use of Ezekiel 25:17 at Bibledex.com

വർഗ്ഗം:1994-ൽ പുറത്തിറങ്ങിയ ചലച്ചിത്രങ്ങൾ
പാർലമെന്റിലെ പ്രമേയങ്ങൾ

1  **അവിശ്വാസപ്രമേയങ്ങൾ**
സഭയ്ക്ക് കേന്ദ്രസർക്കാരിന്റെ മേൽ ഉള്ള വിശ്വാസം അളക്കുന്നതിനുള്ള ഒരു ഉപാധിയാണ് ഇത്.രാജ്യസഭയ്ക്ക് ഇത് ബാധകമല്ല.

2 **.വിശ്വാസപ്രമേയം**
അവിസ്വസപ്രമേയം പ്രമേയം പോലെ തന്നെ കേന്ദ്രമന്തി സഭയുടെ വിശ്വാസം അളക്കുന്നതിനുള്ള ഒരു ഉപാധിയാണ് ഇത്.ഇത് വരെ 12 വിശ്വാസപ്രമേയങ്ങൾ അവതരിപ്പിച്ചെങ്കിലും ഏഴെണ്ണം മാത്രമേ അന്ഗീകരിചുള്ളു.

3. **ശാസനാ പ്രമേയം**
ശാസനാപ്രമേയത്തിൽ കാര്യാകാരണങ്ങളും ആരോപങ്ങളും വ്യക്തമക്കിയിരിക്കണം.പ്രവർത്തനത്തിലെ പരാജയത്താലോ നയത്തിലെ പിഴവുകളുടെ പേരിലോ ഒരു മന്ത്രിക്ക് എതിരായോ മന്ത്രിസഭയ്ക്ക് എതിരായോ ഒരു കൂട്ടം മന്ത്രിമാർക്ക് എതിരായോ ഇത് അവതരിപ്പിക്കാവുന്നതാണ്.സഭയുടെ അനുമതി ആവശ്യമില്ല എന്നുള്ളത് ഇതിന്റെ പ്രതെകതയാണ്.

വർഗ്ഗം:ഇന്ത്യൻ പാർലമെന്റ്
മെഥാനൊജെൻ

**മെഥാനൊജെൻ** എന്നത് ഓക്സിജനില്ലാത്ത സാഹചര്യങ്ങളിൽ ഉപാപചയഫലമായി മീഥെയ്ൻ ഉപോൽപ്പന്നമായി പുറത്തുവിടുന്ന സൂക്ഷ്മാണുക്കളാണ്. ബാക്ടീരിയയിൽ നിന്നും വ്യത്യസ്തമായ *ആർക്കീയ* എന്ന ഡൊമൈനിലാണ് ഇവയെ ഉൾപ്പെടുത്തിയിരിക്കുന്നത്. അവ തണ്ണീർത്തടങ്ങളിൽ സാധാരണ കാണപ്പെടുന്നു. ചതുപ്പുനിലങ്ങളിൽ ഉണ്ടാകുന്ന വാതകം (മാർഷ് വാതകം)  ഈ സൂക്ഷ്മാണുവിന്റെ പ്രവർത്തനം മൂലമാണ് ഉണ്ടാകുന്നത്. അയവിറക്കുന്ന ജീവികളുടേയും മനുഷ്യരുടേയും ദഹനവ്യവസ്ഥകളിൽ ഈ സൂക്ഷ്മാണുവിന്റെ പ്രവർത്തനം മൂലമാണ് അയവിറക്കുന്ന ജീവികളിൽ ഏമ്പക്കത്തിലും മനുഷ്യരിൽ അധോവായുവിലും മീഥേയ്നിന്റെ അംശമുണ്ടാകുന്നത്.
## വിവിധ തരം മെഥനൊജെനുകൾ
*Methanobacterium bryantii
*Methanobacterium formicum
*Methanobrevibacter arboriphilicus
*Methanobrevibacter gottschalkii
*Methanobrevibacter ruminantium
*Methanobrevibacter smithii
*Methanococcus chunghsingensis
*Methanococcus burtonii
*Methanococcus aeolicus
*Methanococcus deltae
*Methanococcus jannaschii
*Methanococcus maripaludis
*Methanococcus vannielii
*Methanocorpusculum labreanum
*Methanoculleus bourgensis 
(Methanogenium olentangyi & Methanogenium bourgense)
*Methanoculleus marisnigri
*Methanoflorens stordalenmirensis[18][19]
*Methanofollis liminatans
*Methanogenium cariaci
*Methanogenium frigidum
*Methanogenium organophilum
*Methanogenium wolfei
*Methanomicrobium mobile
*Methanopyrus kandleri
*Methanoregula boonei
*Methanosaeta concilii
*Methanosaeta thermophila
*Methanosarcina acetivorans
*Methanosarcina barkeri
*Methanosarcina mazei
*Methanosphaera stadtmanae
*Methanospirillium hungatei
*Methanothermobacter defluvii *(Methanobacterium defluvii)
*Methanothermobacter thermautotrophicus (Methanobacterium thermoautotrophicum)
*Methanothermobacter thermoflexus (Methanobacterium thermoflexum)
*Methanothermobacter wolfei 
(Methanobacterium wolfei)
*Methanothrix sochngenii
## ഇതും കാണുക
*Extremophile
*Methane hydrate
*Methanopyrus
## അവലംബം

വർഗ്ഗം:സൂക്ഷ്മജീവികൾ
എ ഡോഗ്സ് ലൈഫ്

***എ ഡോഗ്സ് ലൈഫ്*** എന്നത്  ചാർളി ചാപ്ലിൻ എഴുതി സംവിധാനം ചെയ്ത് 1918-ൽ പുറത്തിറങ്ങിയ ഒരു നിശ്ശബ്ദചലച്ചിത്രമാണ്. ഫസ്റ്റ് നാഷണലിന് വേണ്ടി ചാപ്ലിൻ ചെയ്ത ആദ്യ ചലച്ചിത്രമാണിത്. 

ചാപ്ലിൻ ഒരു മൃഗത്തിന്റെയൊപ്പം "സഹനടനായാണ്" ഇതിൽ അഭിനയിക്കുന്നത്. "സ്ക്രാപ്സ്' എന്ന് പേരുള്ള ഒരു നായയാണ്‌ ഇതിലെ 'നായകൻ'. ചാപ്ലിൻ തന്റെ പതിവ് തെരുവുതെണ്ടി വേഷത്തിലും എഡ്നാ പർവയൻസ് നൃത്തശാലയിലെ പാട്ടുകാരിയായും അഭിനയിക്കുന്നു. സിഡ്നി ചാപ്ലിനും ഈ ചിത്രത്തിൽ ചെറിയൊരു വേഷത്തിൽ അഭിനയിക്കുന്നുണ്ട്. ചാപ്ലിൻ സഹോദരന്മാർ ആദ്യമായി തിരശ്ശീലയിൽ ഒന്നിക്കുന്നത് ഈ ചിത്രത്തിലാണ്.

ചാപ്ലിനെ അഭിമുഖം ചെയ്തിട്ടുള്ള പ്രമുഖ പത്ര-എഡിറ്ററായിരുന്ന ചാൾസ് ലാപ്‌വർത്ത് ഈ ചിത്രത്തിന്റെ ഒരു ഉപദേശകനായി പ്രവർത്തിക്കുകയുണ്ടായി. 

## കഥാപാത്രങ്ങൾ
* ചാർളി ചാപ്ലിൻ - തെരുവുതെണ്ടി
* എഡ്നാ പർവയൻസ് - നൃത്തശാലയിലെ പാട്ടുകാരി
* സിഡ്നി ചാപ്ലിൻ - ഭക്ഷണവണ്ടി ഉടമസ്ഥൻ

## നിശ്ചലഫോട്ടോകൾ

Still from Charles Chaplin - A Dog's Life - 1918 - First National Pictures - EYE FOT291509.jpg|
Still from Charles Chaplin - A Dog's Life - 1918 - First National Pictures - EYE FOT291510.jpg|
Still from Charles Chaplin - A Dog's Life - 1918 - First National Pictures - EYE FOT291511.jpg|
Still from Charles Chaplin - A Dog's Life - 1918 - First National Pictures - EYE FOT291512.jpg|
Still from Charles Chaplin - A Dog's Life - 1918 - First National Pictures - EYE FOT291514.jpg|
Still from Charles Chaplin - A Dog's Life - 1918 - First National Pictures - EYE FOT291515.jpg|
Still from Charles Chaplin - A Dog's Life - 1918 - First National Pictures - EYE FOT612945.jpg|
Still from Charles Chaplin - A Dog's Life - 1918 - First National Pictures - EYE FOT62946.jpg|


## അവലംബങ്ങൾ

## പുറത്തേക്കുള്ള കണ്ണികൾ
* 
* alternate lobby poster

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം: നിശ്ശബ്ദചലച്ചിത്രങ്ങൾ
വർഗ്ഗം: ഹാസ്യ ചലച്ചിത്രങ്ങൾ
ആമതോടൻ വണ്ട് (പൊന്നാമ)

ലഘുചിത്രം|250px|ആമത്തോടൻ വണ്ട്
നമ്മുടെ നാട്ടിൻ പുറങ്ങളിൽ കാണാറുണ്ടായിരുന്ന ഒരിനം ചെറിയ വണ്ടാണ് **ആമത്തോടൻ വണ്ട്**'അഥവാ ** പൊന്നാമ **അല്ലെങ്കിൽ ആമവണ്ട്. ഇത് വംശനാശത്തിന്റെ പിടിയിലാണ്. അനിയന്ത്രിതമായ കീടനാശിനി പ്രയോഗവും കളകളുടെ നശീകരണവും ആണ് ഇവയെ വംശനാശത്തിലേക്കടിപ്പിക്കുന്നത്.  ചുവപ്പ്, പച്ച, മഞ്ഞ, നീല, സ്വർണ നിറങ്ങളിൽ ഇത് കാണപ്പെടുന്നു. പണ്ട് കുട്ടികൾ ഈ ജീവിയെ പിടിച്ച് ചില്ലു ഭരണിയിലടച്ച് രസിച്ചിരുന്നു.
ആമയുടേത്   പോലുള്ള   പുറംന്തോട്  ഉളതിനാലാണ് ഇവക്ക് ആമത്തോടൻ വണ്ട് എന്നും ആമവണ്ട് എന്നും പേര്  കിട്ടിയത് . എന്നാൽ ഇവയുടെ പുറംതോട് വർണ ശഭളമാണ്.
സാമ്രാജ്യം : ഇൻസെക്ട്
ശാസ്ത്രീയ നാമം: charidotella sexpuctata‍‍‍‍.
ആംഗലേയനാമം: Golden tortoise beetle.
ഇവക്ക് രണ്ട് ചിറകും രണ്ട് കണ്ണും രണ്ട് ആന്റിനയും ഉണ്ട്. ആറ് കാലുകളും .ഈ ജീവവർഗം കേരളത്തിൽ ആകെ 8549860 എണ്ണമേ ഉള്ളു എന്ന് ഒരു സർവ്വേയിൽ കണ്ടെത്തുകയുണ്ടായി. ഇവക്ക് 0.3സെമി മുതൽ0.6 സെമി വരെ ഉയരവും,0.7 സെമി മുതൽ 1.4സെമി വരെ നീളവും,0.6 സെമി മുതൽ 1.3സെമി വരെവീതിയും ഉണ്ട്.ഇവക്ക് മണിക്കൂറിൽ 91.08 മീറ്റർ വേഗതയിൽ സഞ്ചരിക്കാം.ഇത്  കാലുകൊണ്ട് സഞ്ചരിക്കാവുന്ന പരമാവധി വേഗമാണ്.പനാമയിലെ കാടുകളിൽ ഇവയുടെ വ്യത്യസ്ത ജനുസുകൾ കാണപ്പെടുന്നു.

വർഗ്ഗം:വണ്ടുകൾ
ഉമൈത്താനകത്ത് കുഞ്ഞിക്കാദർ

മലപ്പുറം താനൂരിൽ ജീവിച്ചിരുന്ന; മലബാറിലെ ബ്രിട്ടീഷ് വിരുദ്ധ കലാപത്തിൽ പങ്കെടുത്ത ഒരു വ്യക്തിയാണ് **ഉമൈത്താനകത്ത് കുഞ്ഞിക്കാദർ**. താനൂർ ആയിരുന്നു ജന്മസ്ഥലം. തീരദേശ പ്രദേശമായ താനൂരിൽ ഖിലാഫത്ത് പ്രവർത്തനങ്ങൾക്ക് നേതൃപരമായ പങ്കുവഹിച്ചു. സമരത്തിന്റെ ഭാഗമായി ഖിലാഫത്ത് പ്രസ്ഥാനത്തിലേക്ക് അദ്ദേഹം താനൂരിലും പരിസര പ്രദേശങ്ങളിൽ നിന്നും ആളുകളെ സംഘടിപ്പിച്ചു. 1918ൽ കോഴിക്കോട് കടപ്പുറത്ത് ഗാന്ധിജിയും മൗലാനാ ഷൗക്കത്തലിയും പങ്കെടുത്ത ഖിലാഫത്ത് - കോൺഗ്രസ് സമ്മേളനത്തിലൂടെയാണ് കാദർ നേതാക്കളുമായി ബന്ധം സ്ഥാപിക്കുന്നത്. കുഞ്ഞിക്കാദറിൻെറയും ഗുരുനാഥനായിരുന്ന താനൂർ പരീക്കുട്ടി മുസ്ലിയാരുടേയും നേതൃത്വത്തിൽ താനൂർ മാടത്തിൽ മൈതാനത്ത് നടന്ന ഖിലാഫത്ത് സമ്മേളനം ശ്രമഫലമായി വലിയ വിജയമായിരുന്നു. ശേഷം താനൂരിലെ തൻെറ കച്ചവട സ്ഥാപനം മറ്റൊരാളെ ഏൽപിച്ച് ഖിലാഫത്തിൻെറ മുഴുവൻ സമയ പ്രവർത്തകനായി രംഗത്തിറങ്ങിയ കുഞ്ഞിക്കാദർ താമസിയാതെ ബ്രിട്ടീഷുകാരുടെ കണ്ണിലെ കരടായി മാറി. താനൂരിലെയും പരിസര പ്രദേശങ്ങളിലെയും സാധാരണക്കാർക്കിടയിൽ ഖിലാഫത്ത് പ്രചാരണത്തിനായി കാദർ ഏറെ ശ്രമങ്ങൾ നടത്തി. 

1920ൽ താനൂരിൽ കുഞ്ഞിക്കാദറിന്റെ നേതൃത്വത്തിൽ ഖിലാഫത്ത് കമ്മിറ്റി യോഗം ചേരാനായി ശ്രമം തുടങ്ങി. ഈ സമ്മേളനത്തിലൂടെ തങ്ങൾക്കെതിരെ കുഞ്ഞിക്കാദറിൻെറ നേതൃത്വത്തിൽ വൻ നീക്കം നടക്കാൻ സാധ്യതയുണ്ടെന്ന വിവരത്തിൻെറ അടിസ്ഥാനത്തിൽ സമ്മേളനം നടത്തരുത് എന്ന് ബ്രിട്ടീഷുകാർ ഉത്തരവിട്ടു. എന്നാൽ ഖിലാഫത്ത് നേതാക്കൾ സമ്മേളനത്തിൽ നിന്ന് പിന്മാറാൻ തയ്യാറായില്ല. 1920 ആഗസ്റ്റ് 20ന് തിരൂരങ്ങാടി പള്ളി പട്ടാളം ആക്രമിച്ചെന്ന വാർത്ത വന്നതിനെ തുടർന്നാണ് കുഞ്ഞിക്കാദറും സംഘവും താനൂരിൽ നിന്നും പുറപ്പെട്ടു.  പരപ്പനങ്ങാടിക്കടുത്ത പന്താരങ്ങാടിയിൽവെച്ച് കുഞ്ഞിക്കാദറിനെയും സംഘത്തെയും പട്ടാളം വളഞ്ഞു. തുടർന്ന് കാദറിനെ കണ്ണൂർ സെൻട്രൽ ജയിലിലേക്കയച്ചു. ആ ധീരദേശാഭിമാനിയെ പിന്നീട് ബ്രിട്ടീഷ് ഭരണകൂടം തൂക്കിലേറ്റി. *താനൂരിലെ സിംഹക്കുട്ടി* എന്ന് ഇദ്ദേഹത്തെ വിശേഷിപ്പിക്കാറുണ്ട്.

കുഞ്ഞിക്കാദർ ജീവിച്ച വീട് താനൂർ ടിപ്പു സുൽത്താൻ റോഡിനടുത്ത് ഇന്നും നിലനിൽകുന്നുണ്ട്. ഈ വീടിന്റെ വാതിലുകളിലും ജനാലകളിലും പട്ടാളം ഇരുമ്പുകമ്പി കൊണ്ട് തകർക്കാൻ ശ്രമിച്ചതിന്റെ പാടുകൾ ഇന്നും കാണാം. വീടിനോട് ചേർന്നുള്ള അദ്ദേഹത്തിൻെറ ഓഫീസ് മുറിയും ഇപ്പോഴുമുണ്ട്.

## അഭ്രപാളികളിൽ
മലബാർ കലാപത്തിന്റെ കഥ പറയുന്ന **[[1921 (ചലച്ചിത്രം)|1921]]** എന്ന ചിത്രത്തിൽ മമ്മുട്ടി ചെയ്ത നായക കഥാപാത്രം ഉമൈത്താനകത്ത് കുഞ്ഞിക്കാദറിനെ ആസ്പദമാക്കിയുള്ളതാണ് എന്നു അഭിപ്രായമുണ്ട്.

## അവലംബം

വർഗ്ഗം:അവലംബവും കണ്ണികളും മെച്ചപ്പെടുത്തേണ്ട ലേഖനങ്ങൾ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
മരണക്കിണർ

thumb|250x250px|മരണക്കിണർ അഭ്യാസം വീക്ഷിക്കുന്ന കാണികൾ.
കാർണിവലുകളിലും ഉത്സവപറമ്പുകളിലും മറ്റും അവതരിപ്പിക്കപ്പെടുന്ന ഒരിനം സർക്കസ് പ്രദർശനമാണ് **മരണക്കിണർ**. കിണറിന്റെ രൂപത്തിൽ മരം കൊണ്ടുണ്ടാക്കിയ 20 മുതൽ 36 അടി വരെ വ്യാസമുള്ള സിലിണ്ടറിന്റെ കുത്തനെയുള്ള വശങ്ങളിലൂടെ മോട്ടോർ സൈക്കിളുകളും ചെറിയ കാറുകളും ഓടിക്കുന്നു. ഇതോടൊപ്പം അഭ്യാസ പ്രകടനങ്ങളും ഉണ്ടാകാറുണ്ട്. സെൻട്രിഫ്യൂഗൽ ബലം ഉപയോഗപ്പെടുത്തിയാണ് കുത്തനെയുള്ള വശങ്ങളിലൂടെ വാഹനങ്ങൾ ഓടിക്കുന്നത്.

## അവലംബം

വർഗ്ഗം:സർക്കസ് അഭ്യാസങ്ങൾ
രാമാനന്ദ ചാറ്റർജി

മോഡേൺ റിവ്യൂ മാസികയുടെ ഉടമയും സ്ഥാപകനും എഡിറ്ററുമാണ്‌ **രാമാനന്ദ ചാറ്റർജി**() (29 മേയ് 1865 – 30 സെപ്റ്റംബർ 1943) .ഇദ്ദേഹം ഇന്ത്യൻ ജേർണലിസത്തിന്റെ പിതാവായി അറിയപ്പെടുന്നു.

## ആദ്യകാല ജീവിതം
ബംഗാളിലെ ഒരു ഇടത്തരം ഹിന്ദു കുടുമ്പത്തിലാണ്‌ അദ്ദേഹം ജനിച്ചത്.ബങ്കുര ജില്ലയിലെ പതക്പാറ ഗ്രാമത്തിൽ ശ്രീനാഥ് ചാറ്റോപധ്യായയുടെയും ഹരസുന്ദരിയുടെയും മൂന്നാമത്തെ പുത്രനായി ജനിച്ചു.ബംഗാളി മീഡിയം സ്ക്കൂളിൽ നിന്നും പ്രൈമറി            വിദ്യാഭ്യാസം പൂർത്തിയാക്കി.ആ സമയത്ത് തന്നെ ഇംഗ്ലീഷ് മീഡിയം ബങ്കുര ഗ്രാമത്തിൽ ലഭ്യമായിരുന്നു.കുട്ടികാലത്ത് തന്നെ രങ്കലാൽ ബാദ്യോപാധ്യയയുടെ കവിതകൾ,പ്രതേകിച്ച് ദേശഭക്തി കവിതകൾ ഇഷ്ടപ്പെട്ടിരുന്നു.ബങ്കുര ബംഗ വിദ്യാലയത്തിൽ നിന്നും 1875ൽ സ്റ്റുഡന്റ് സ്കോളർഷിപ്പ് പരീക്ഷ പാസായി.1883ൽ ബങ്കുര സില്ല വിദ്യാലയത്തിൽ നിന്നും എൻട്രസ് ജയിച്ച് കൊൽക്കത്തയിലേക്ക് ഉയർന്ന വിദ്യാഭ്യാസത്തിന്‌ പോയി.1885ൽ സെന്റ് സേവിയർ കോളേജിൽ നിന്നും എഫ്.എ പാസായി.അതിനുശേഷം സിറ്റി കോളേജിൽ അഡ്മിഷൻ എടുത്തു.1888ൽ സിറ്റി കോളേജിൽ നിന്നും ബി.എയിൽ ഫസ്റ്റ് ക്ലാസ് ഫസ്റ്റായി കൽക്കട്ട സർവകലാശാലയിൽ നിന്നും പൂർത്തിയാക്കി.റിപ്പൺ സ്കോളർഷിപ്പ് നേടി മാസം അൻപത് രൂപ അദ്ദേഹത്തിനു ലഭിച്ചിരുന്നു.പ്ലീഡറായി ജോലി ചെയ്യവെ ഹേരംബ ചന്ദ്ര മൈത്ര അദ്ദേഹത്തെ ഇന്ത്യൻ മെസ്സെഞ്ചറിൽ അസിസ്റ്റന്റ് എഡിറ്റരായി ജോലിക്ക് ക്ഷണിച്ചു.സാധാരണ ബ്രഹ്മസമാജത്തിന്റെ പ്രചരണപത്രമായിരുന്നു ഇന്ത്യൻ മെസ്സെഞ്ചർ.അതിന്റെ എഡിറ്ററായിരുന്നു ഹേരാംബ ച്ന്ദ്ര മൈത്ര.ഈ വാഗ്ദാനം ചാറ്റർജിയുടെ ഭാവി പത്രപ്രവർത്തനത്തിൻ വഴിതിരിവായി.1890ൽ കൽക്കട്ട സർവകലാശാലയിൽ നിന്നും ബിരുദാനന്ദരബിരുദം പൂർത്തിയാക്കി.

## കരിയർ
1983ൽ സിറ്റി കോളേജിൽ അധ്യാപകനായി ജോലിയിൽ പ്രവേശിച്ചു.ജഗദീഷ് ചന്ദ്ര ബോസുമായി ചേർന്ന് കുട്ടികളുടെ മാഗസിനായ മുകുൾ സ്ഥാപിച്ചു.ശിവനാഥ് ശാസ്ത്രിയായിരുന്നു എഡീറ്റർ.1895ൽ അദ്ദേഹം അലഹാബദിലേക്ക് പോയി.അലഹബാദിലെ കയസ്ഥ പാഠശാലയിൽ അധ്യാപകനായി.1897ൽ ബംഗാളി സാഹിത്യ മാസികയായ പ്രദീപിന്റെ ചീഫ് എഡിറ്ററായി.പിന്നീട് അഭിപ്രായ വ്യത്യാസത്താൽ പ്രദീപിൽ നിന്നും രാജിവച്ചു.1901ൽ പ്രബാസിമാസിക ആരംഭിച്ചു.1907ൽ ചാറ്റർജീംഗ്ലീഷ് മാസികയായ മോഡേൺ റിവ്യൂ ആരംഭിച്ചു.

1934 മാർച്ച് 10ന്‌ ഒരുകൂട്ടം യുവാക്കളുമായി ചേർന്ന് പത്രത്തിന്റെ പ്രസക്തിയേ പറ്റി ചർച്ച ചെയ്തു.പത്രങ്ങളിലെ വാർത്തകൾ,ചിന്തകൾ, കാരണങ്ങൾ ലോകത്തിലെ സംഭവകൾ രാഷ്ട്രീയം എന്നിവയിലൂടെ പത്രങ്ങൾക്ക് രാഷ്ട്രത്തെ മുന്നോട്ട് നയിക്കൻ സാധിക്കുമെന്ന് അദ്ദേഹം അവരെ ബോധ്യമാക്കി.

## അവലംബം

വർഗ്ഗം:ഇന്ത്യയിലെ പത്രപ്രവർത്തകർ‎
വർഗ്ഗം:മേയ് 29-ന് ജനിച്ചവർ
വർഗ്ഗം:1865-ൽ ജനിച്ചവർ
വർഗ്ഗം:സെപ്റ്റംബർ 30-ന് മരിച്ചവർ
വർഗ്ഗം:1943-ൽ മരിച്ചവർ
വർഗ്ഗം:ബംഗാളികൾ
ഒറ്റയാൻ

ടി.ജെ.എസ്. ജോർജിന്റെ പ്രബന്ധ സമാഹാരമാണ് **ഒറ്റയാൻ**. 2013 നവംബറിൽ ഡി.സി ബുക്സ് ആണ് ഈ പുസ്തകം പ്രസിദ്ധീകരിച്ചത് . 2013ൽ ഇറങ്ങിയ മികച്ച പത്തു പുസ്തകങ്ങളിൽ ഒന്നായി ഇന്ത്യാ ടുഡേ വിലയിരുത്തിയ കൃതികളിലൊന്നാണ് ഒറ്റയാൻ. വ്യക്തികളെക്കുറിച്ചും സമകാലിക സംഭവങ്ങളെക്കുറിച്ചും വ്യത്യസ്തങ്ങളായ ആശയങ്ങളെക്കുറിച്ചുമുള്ള ജോർജ്ജിന്റെ കുറിപ്പുകൾ സമാഹരിച്ച പുസ്തകമാണ് ഒറ്റയാൻ. വിവിധ കാലങ്ങളിൽ എഴുതിയ 43 ലേഖനങ്ങളാണ് പുസ്തകത്തിൽ ഉള്ളത് .2014-ലെ പന്തളം കേരള വർമ്മ മാധ്യമ പുരസ്കാരത്തിന് ഈ പുസ്തകം അർഹമായി.

## അവലംബം


വർഗ്ഗം:2013-ൽ ഇറങ്ങിയ പുസ്തകങ്ങൾ‎
നിയ സലാമിസ് ഫമാഗുസ്റ്റ എഫ്സി

സൈപ്രസിലുള്ള അമ്മോകോസ്റ്റോസിലെ ഒരു പ്രഫഷ്ണൽ ഫുട്ബോൾ ക്ലബാണ്‌ **നിയ സലാമിസ് ഫമാഗുസ്റ്റ എഫ്സി**.1974ൽ തുർക്കിയുടെ സൈപ്രസ് അധിനിവേശ സമയത്ത് അഭയാർഥി ക്ലബായി തുടക്കം.ദ്വീപിന്റെ വടക്ക് ഭാഗം തുർക്കി കൈയ്യടക്കി.ലാർനാക കേന്ദ്രീകരിച്ച് താല്കാലികമായി ഈ ക്ലബ് പ്രവർത്തിച്ചു .

നിയ സലാമിസ് അമ്മോകോസ്റ്റൌ എഫ്സി നിരവധി പ്രധാന വിജയങ്ങൾ സൈപ്രിയോട്ട് കപ്പിലും സൈപ്രിയോട്ട് സൂപ്പർ കപ്പിലും 1990ൽ നേടിയിട്ടുണ്ട്.1990ൽ ആദ്യമായി ഈ ടീം യുവേഫ കപ്പ് വിന്നേഴ്സ് കപ്പിൽ ഈ ടീം പങ്കെടുത്തു.1995,1997,2000 എന്നീ വർഷങ്ങളിൽ യുവേഫ ഇന്റർട്ടോട്ടൊ കപ്പിലും പങ്കെടുത്തു
.നിയ സലാമിന ഫമഗുസ്ത സ്പോർട്ട്സ് ക്ലബിന്റെ ഭാഗമാണ്‌ 1948ലാണ്‌ ഈ ക്ലബ് സ്ഥപിതമായത്.ഇത് മുൻപ് അവർ പുരുഷ വോളിബോൾ ടീം രൂപീകരിച്ചിരുന്നു.ഈ ക്ലബ് സൈപ്രസിന്റെ മുൻകാല നാമമായ സലാമിസ് /സലാമിന എന്ന് നാമകരണം ചെയ്തു ഇത് ഇന്ന് അമോക്കൊസ്റ്റസിലാണ്‌(ഗ്രീക്ക് ഭാഷയിൽ നിയ എന്നാൽ പുതിയത് എന്നാണർഥം) 

## അവലംബം

## പുറത്തേയ്ക്കുള്ള കണ്ണികൾ
*  
* Team profile at UEFA.com
* Team profile at Cyprus Football Association website   
* 

വർഗ്ഗം:സൈപ്രസ്
വർഗ്ഗം:ഫുട്ബോൾ ക്ലബ്ബുകൾ
ശൈലവൃഷ്ടി

പർവ്വതങ്ങളുമായി ബന്ധപ്പെട്ട് ഉണ്ടാകുന്ന മഴയാണ് **ശൈലവൃഷ്ടി**. നീരാവി പൂരിതമായ മഴക്കാറ്റുകൾ പർവ്വതത്തിനഭിമുഖമായി വീശുന്ന പ്രദേശങ്ങളിലാണ് ശൈലവൃഷ്ടി ഉണ്ടാകുന്നത്. പർവ്വതത്തിന്റെ ചെരിവുകളിലേക്ക് ശക്തിയായി തള്ളി നീക്കപ്പെടുന്ന വായുപിണ്ഡം ഉയർന്നു പൊങ്ങുകയും തണുത്ത് മഴയ്ക്ക് കാരണമാകുകയുമാണ് ചെയ്യുന്നത്. ഇങ്ങനെ പർവ്വതത്തിന്റെ കാറ്റിനഭിമുഖമായ ചെരിവുകളിൽ ലഭിക്കുന്ന മഴയാണ് ശൈലവൃഷ്ടി അഥവാ പർവ്വതവൃഷ്ടി എന്ന് പറയുന്നത്.
## ഉദ്ഭവം
കാറ്റിനഭിമുഖമായ ചെരിവിൽ മഴ നൽകിയ ശേഷം വരണ്ട കാറ്റ് കാറ്റിനു പ്രതിമുഖമായ പർവ്വതച്ചെരിവിൽ എത്തിച്ചേരുന്നു. ഈ കാറ്റ് നീരാവിരഹിതമായാൽ ആ ഭാഗത്ത് മഴ ഉണ്ടാകുന്നില്ല. മഴ ലഭിക്കാത്ത കാറ്റിനു പ്രതിമുഖമായ പർവ്വതച്ചെരിവുകൾ മഴ നിഴൽ പ്രദേശങ്ങൾ എന്നറിയപ്പെടുന്നു. സമുദ്രത്തിൽ നിന്നും വരുന്ന നീരാവി പൂരിതമായ കാറ്റിനെ തടഞ്ഞു നിർത്താനുതകും വിധം പർവ്വതങ്ങൾ സ്ഥിതി ചെയ്യുന്ന മേഖലകളിൽ മാത്രമേ ഈ മഴ ഉണ്ടാകാറുള്ളൂ. അടുത്തടുത്ത് സ്ഥിതി ചെയ്യുന്ന സമുദ്രതീര നഗരങ്ങളിൽ പോലും മഴയുടെ അളവിലുള്ള അന്തരം വരുന്നത് ശൈലവൃഷ്ടിയും മഴനിഴൽ പ്രദേശങ്ങളും മൂലമാണ്.
## അവലംബം

വർഗ്ഗം:അന്തരീക്ഷശാസ്ത്രം
തുഷാർ കാന്തി ഘോഷ്

ബംഗാളിലെ പ്രമുഖ എഴുത്ത്ക്കാരനും പത്രപ്രവർത്തകനുമാണ്‌ **തുഷാർ കാന്തി ഘോഷ്**() .“‘ഇന്ത്യൻ പത്രപ്രവർത്തനത്തിന്റെ വന്ദ്യവയോധികൻ”’ എന്നാണ്‌ അദ്ദേഹം അറിയപ്പെടുന്നത്..അദ്ദേഹം നിരവധി നോവലുകളും ചെറുകഥകളും എഴുതിയിട്ടുണ്ട്.അദ്ദേഹം കൊൽക്കത്തയിൽ നിന്ന് പ്രസിദ്ധീകരിച്ചിരുന്ന അമൃത ബസാർ പത്രികയിൽ വളരെ നാൾ പ്രവർത്തിച്ചിട്ടുണ്ട്.കൽക്കട്ടയിലെ ബംഗബാസി കോളേജിലാണ്‌ ഇദ്ദേഹം പഠിച്ചത്.

## അവലംബം

വർഗ്ഗം:ബംഗാളി സാഹിത്യകാരന്മാർ
വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:ബംഗാളി കഥാകൃത്തുക്കൾ
സവാള അവധിവ്യാപാര നിയമം

അമേരിക്കൻ ഐക്യനാടുകളിൽ സവാളയുടെ അവധിവ്യാപാരം നിരോധിക്കാനുദ്ദേശിച്ചു നിർമിച്ച നിയമമാണ് **ഒണിയൻ ഫ്യൂച്ചേഴ്സ് ആക്ട്** () അഥവാ **സവാള അവധിവ്യാപാര നിയമം**.  1955ൽ സവാള ഊഹക്കച്ചവടത്തിലേർപ്പെട്ടിരുന്ന സാം സീഗൽ, വിൻസെന്റ് കൊസുഗ എന്നിവർ ചേർന്ന് ഷിക്കാഗോ കമ്പോളവ്യാപാര മാർക്കറ്റിലെ സവാള അവധിവ്യാപാരം കൈയ്യടക്കിയതിനെത്തുടർന്നുണ്ടായ വിലവ്യതിയാനങ്ങളാണ് ഈ നിയമം കൊണ്ടുവരാൻ കാരണമായത്. 1958 ഓഗസ്റ്റ് 28ന് പാസാക്കിയ നിയമം ഇന്നും നിലവിലുണ്ട്.

## വ്യാപാരകൗശലം
1955ന്റെ അവസാനം സീഗലും കൊസുഗയും ഷിക്കാഗായിൽ ലഭ്യമായിരുന്ന 98% സവാളയും ഉത്പന്നമായും ഉടമ്പടിയായും വാങ്ങിക്കൂട്ടി. 1955 അവസാനമായപ്പോഴേയ്ക്കും ഏതാണ്ട്  സവാള ഇവർ സംഭരിച്ചിരുന്നു. അതിനുശേഷം, സവാളകർകർഷകരോട് തങ്ങൾ സംഭരിച്ച സവാളയിൽനിന്ന് കുറെ വാങ്ങണമെന്നും അല്ലെങ്കിൽ ഈ സവാളയെല്ലാം ഒറ്റയടിയ്ക്ക് മാർക്കറ്റിലെത്തിച്ച് സവാളയുടെ വിലയിടിയ്ക്കുമെന്നും സീഗലും കൊസുഗയും ഭീഷണിപ്പെടുത്തി. കർഷകർ വാങ്ങിച്ചശേഷം തങ്ങളുടെ കൈയിൽ മിച്ചം വരുന്ന സവാള വില കൂട്ടി നിർത്താനായി കൈവശം വച്ചുകൊള്ളാമെന്ന് വാക്കും നൽകി.

സവാളകർഷകർ സവാള വാങ്ങിച്ചുകൂട്ടാൻ തുടങ്ങിയപ്പോഴേയ്ക്കും സീഗലും കൊസുഗയും രഹസ്യമായി അപ്പോൾ നിലവിലിരുന്ന ഉയർന്നവിലയിൽ സവാള വിൽക്കാനുള്ള അവകാശഉടമ്പടികൾ(short positions) വാങ്ങിച്ചുകൂട്ടി. ഇതിനിടെ തങ്ങളുടെ കൈവശമുള്ള സവാള ചീയാൻ തുടങ്ങിയതിനാൽ സീഗലും കൊസുഗയും അവ രഹസ്യമായി ഷിക്കാഗോയ്ക്ക് പുറത്തെത്തിച്ച്, വൃത്തിയാക്കി, വീണ്ടും പാക്കേജ് ചെയ്ത് ഷിക്കാഗോയ്ക്കു തന്നെ അയച്ചു. ഷിക്കാഗോയിൽ വീണ്ടും വീണ്ടും സവാളയെത്താൻ തുടങ്ങിയപ്പോൾ സവാള അധികമുണ്ടെന്ന് മറ്റ് അവധിവ്യാപാരികൾ നിനയ്ക്കുകയും സവാള വില കുത്തനെ ഇടിയുകയും ചെയ്തു. 1955 ഓഗസ്റ്റിൽ  തൂക്കമുള്ള ഒരു ചാക്ക് സവാളയ്ക്ക് $2.75 വിലയുണ്ടായിരുന്ന സ്ഥാനത്ത് 1956 മാർച്ചിൽ സീസണിന്റെ അവസാനത്തോടുകൂടി വെറും 10 സെന്റ് മാത്രം വിലയായി. ഒരുവേള ഒരു ചാക്ക് സവോളയുടെ വില അത് സൂക്ഷിച്ചിരുന്ന ചാക്കിന്റെ വിലയേക്കാൾ താഴെപ്പോയി. 

## തുടർഫലങ്ങൾ
വിൽപ്പന ഉടമ്പടികളിൽനിന്ന് സീഗലും കൊസുഗയും ദശലക്ഷക്കണക്കിന് ഡോളർ ലാഭമുണ്ടാക്കിയപ്പോൾ അനേകം സവാള കർഷകർ പാപ്പരായി. പലരുടെയും കൈവശം കെട്ടുകണക്കിനു സവാള കുമിഞ്ഞുകൂടി. ഇവരിൽ മിക്കവരും തങ്ങളുടെ കൈവശം മിച്ചമുള്ള ചീഞ്ഞ സവാള കളയാൻ കാശുമുടക്കേണ്ട ഗതികേടിലുമായി.

തുടർന്ന് കർഷകരുടെ ശക്തമായ പ്രതിഷേധഫലമായി സവാളയുടെ അവധിവ്യാപാരം നിരോധിച്ചുകൊണ്ടുള്ള നിയമം പ്രസിഡന്റ് ഐസനോവർ ഒപ്പുവച്ചു.

## അവലംബം


വർഗ്ഗം:അമേരിക്കൻ ഐക്യനാടുകൾ
വർഗ്ഗം:നിയമം
വർഗ്ഗം:1958
വർഗ്ഗം:ഓഗസ്റ്റ് 28
വർഗ്ഗം:വാണിജ്യം
കാനക്കത്രികക്കിളി

കാനക്കത്രികക്കിളിയ്ക്ക് ആംഗലത്തിലെ നാമം  **Hill swallow** എന്നും ശാസ്ത്രീയ നാമം *Hirundo domicola*എന്നുമാണ്. സ്ഥിരവാസിയായ പക്ഷിയാണ്. തീരങ്ങളിൽ കാണുന്ന പക്ഷിയാണെങ്കിലും കാടുകളിലേക്ക് പരക്കുന്നതായി കണ്ടിട്ടുണ്ട്. 

## രൂപ വിവരണം
ഈ പക്ഷിയ്ക്ക് 13 സെ.മീ. നീളം. നീല കലർന്ന കറുപ്പു നിറവും തവിട്ടു നിറവുമുള്ള ചിറകും വാലുമുണ്ട്. ചുവന്ന മുഖവും കഴുത്തും.മങ്ങിയ അടിവശം. ഇവയ്ക്ക് വയൽകോതി കത്രികയെ അപേക്ഷിച്ച് ചെറിയ വാലും അധികം ഫോർക്ക്ല്പോലല്ലാത്ത വാലും ആണുള്ളത്. 

## പ്രജനനം
ഇവ തെക്കൻഏഷ്യയിലെ ഉഷ്ണമേഖല പ്രദേശങ്ങളിൽ പ്രജനനം നടത്തുന്നു. കാനക്കത്രികക്കിളി വൃത്തിയുള്ള കോപ്പപോലെയുള്ള കൂടാണ് ഉണ്ടാക്കുന്നത്. മണ്ണുരുളകൾ കൊണ്ടൂള്ള കൂട് കിഴക്കാം തൂക്കായ പാറകളിലും കെട്ടിടങ്ങളിലും മറ്റും ഉണ്ടാക്കുന്നു. ഉൾഭാഗം മൃദുവാക്കിയിരിക്കും. 2-3 മുട്ടകൾ ഇടുന്നു. 

## ഭക്ഷണം
വേഗത്തിൽ പറക്കുന്ന ഈ പക്ഷി പറക്കുന്ന പ്രാണികളെയാണ്  പറന്ന് ഭക്ഷിക്കുന്നത്

## അവലംബം

വർഗ്ഗം:കേരളത്തിലെ പക്ഷികൾ
എ വുമൺ ഓഫ് പാരീസ്

1923-ൽ ചാർളി ചാപ്ലിൻ എഴുതി സംവിധാനം ചെയ്ത് പുറത്തിറങ്ങിയ ഒരു മുഴുനീള ചലച്ചിത്രമാണ് ***എ വുമൺ ഓഫ് പാരീസ്***. അതുവരെ ഇറങ്ങിയിരുന്നതിൽനിന്നും അൽപ്പം വ്യത്യസ്തമായ പ്രമേയവുമായാണ് ചിത്രം പുറത്തിറങ്ങിയത്. ***എ വുമൺ ഓഫ് പാരീസ്: എ ഡ്രാമ ഓഫ് ഫേറ്റ്*** എന്ന പേരിലും ഈ ചിത്രം അറിയപ്പെടുന്നു.

## കഥാപാത്രങ്ങൾ
* എഡ്നാ പർവയൻസ് - മരിയ
* ക്ലാരെൻസ് ഗെല്ടാർട്ട് - മരിയയുടെ പിതാവ്
* കാൾ മില്ലെർ - ജീൻ മില്ലെറ്റ്
* ചാർളി ചാപ്ലിൻ - പോർട്ടെർ

## നിർമ്മാണം
ചാപ്ലിന്റെ മറ്റു ചിത്രങ്ങളിൽ നിന്നും ഈ ചിത്രത്തിന് ഒത്തിരിയേറെ മാറ്റങ്ങളുണ്ട്. പ്രധാനമായും ചാപ്ലിൻ ഈ ചിത്രത്തിൽ നായകനല്ല എന്നതാണ്. വളരെ ചെറിയ ഒരു വേഷത്തിലാണ് അദ്ദേഹം ഈ ചിത്രത്തിൽ പ്രത്യക്ഷപ്പെടുന്നത്. ചിത്രത്തിന്റെ ക്രെഡിറ്റ്‌സിൽ പോലും ആ വേഷത്തെക്കുറിച്ച് പറയുന്നില്ല. മറ്റൊരു പ്രത്യേകത ചിത്രം ഗൗരവമായ വിഷയത്തിൽ ആസ്പദമാണ് എന്നതാണ്.

എഡ്നാ പർവയൻസ്, മരിയ സെന്റ്‌ ക്ലെയർ എന്ന കഥാപാത്രത്തെ അവതരിപ്പിക്കുന്നു. ചിത്രം നിർമ്മിക്കുന്നതിന് പിന്നിൽ ചാപ്ലിൻ പല ഉദ്ദേശങ്ങളും ഉണ്ടായിരുന്നു. അതിലൊന്ന് ചാപ്ലിനെ കൂടാതെ പർവയൻസിന് പ്രശസ്തി കിട്ടുക എന്നതയാരിന്നു. മറ്റൊന്ന് ക്യാമറെയ്ക്ക് പിന്നിൽ നിന്ന് ഒരു യഥാർത്ഥ നാടകീയ ചിത്രം പരീക്ഷിക്കുക എന്നതായിരുന്നു. എന്നാൽ പ്രതീക്ഷിച്ചതിനു വിപരീതമായി ചാപ്ലിനൊപ്പം അഭിനയിച്ചപ്പോൾ ലഭിച്ചിരുന്ന വിജയമൊന്നും ചിത്രത്തിന് കിട്ടിയില്ല.

1922-ൽ ചാപ്ലിന് പെഗ്ഗി ഹോപ്കിൻസ് ജോയ്സുമായി ഉണ്ടായിരുന്നു പ്രേമബന്ധത്തെ ഇതിവൃത്തമാക്കിയായിരുന്നു ചിത്രത്തിന്റെ തിരക്കഥ.

## സ്വീകാര്യത
പ്രതീക്ഷിച്ചപോലെ ചിത്രം സ്വീകരിക്കപ്പെട്ടില്ല. ചാപ്ലിൻ അന്ന് വളരെയേറെ പ്രശസ്തനായിരുന്നു. അതുകൊണ്ട് തന്നെ മറ്റു ചാപ്ലിൻ ചിത്രങ്ങളിൽ എന്ന പോലെ ചാപ്ലിനെ കാണാൻ സാധിക്കും എന്ന് കരുതിയാണ് പലരും ചിത്രം കാണാൻ പോയത്. ചിത്രത്തിന്റെ വിജയത്തിനായി ചാപ്ലിൻ ചില മുന്നൊരുക്കങ്ങൾ നടത്തിയിരുന്നു. പ്രഥമപ്രദർശനസമയത്ത് *എ വുമൺ ഓഫ് പാരീസ്* തന്റെ മറ്റു ചിത്രങ്ങളിൽ നിന്ന് വ്യതസ്തമായിരിക്കുമെന്നു വെളിപ്പെടുത്തുകയുണ്ടായി. ഇതുവഴി ചിത്രത്തിന് കൂടുതൽ സ്വീകാര്യത ലഭിക്കുമെന്നും ചാപ്ലിൻ കരുതി. കൂടാതെ ചിത്രത്തിന്റെ തുടക്കത്തിൽ ചാപ്ലിൻ ഈ ചിത്രത്തിൽ പ്രത്യക്ഷപ്പെടുന്നില്ലെന്ന് സന്ദേശവും കൊടുത്തിരുന്നു.

ചിത്രത്തിന്റെ പരാജയം ചാപ്ലിനെ വളരെയേറെ അസ്വസ്ഥനാക്കിയിരുന്നു. ചിത്രത്തിന്റെ പ്രദർശനത്തിന് ശേഷം ഏകദേശം 50 വർഷങ്ങൾക്ക് ശേഷമാണ് പ്രേക്ഷർക്ക് കാണാൻ സാധിച്ചത്. 1976-ൽ സംയോജിപ്പിച്ച ചിത്രത്തിൽ  ലൂയിസ് എഫ് ഗോട്സ്ചോക്ക് നിർവഹിച്ച സംഗീതത്തിനു പകരം ചാപ്ലിൻ പുതിയ സംഗീതം ചേർത്തു.

## അവലംബങ്ങൾ

## പുറത്തേക്കുള്ള കണ്ണികൾ
* 
* TCM Movie Database
* American Film Institute Catalog
* Lantern slide, lobby card, and stills at silenthollywood.com
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഹാസ്യ ചലച്ചിത്രങ്ങൾ
വർഗ്ഗം:നിശ്ശബ്ദചലച്ചിത്രങ്ങൾ
സുവേവ്

ഫ്രഞ്ച് കരസേനയിൽ, പൊതുവേ 1831നും 1962നും ഇടയ്ക്ക് ഫ്രഞ്ച് വടക്കേ ആഫ്രിക്കയിൽ സേവനമനുഷ്ഠിച്ചിരുന്ന ലൈറ്റ് ഇൻഫൻട്രി റെജിമെന്റുകൾക്ക് നൽകപ്പെട്ട പേരാണ് **സുവേവ്**. പിന്നീട് അമേരിക്കൻ അഭ്യന്തരയുദ്ധത്തിലെ വോളണ്ടിയർ റെജിമെന്റ്, പരാഗ്വൻ യുദ്ധത്തിലെ സ്വതന്ത്ര ബ്രസീലിയൻ കറുത്ത വോളണ്ടിയർമാർ തുടങ്ങിയ മറ്റു പല കരസേനാ യൂണിറ്റുകളും ഈ പേര് സ്വീകരിക്കുകയുണ്ടായി.

## അവലംബം


വർഗ്ഗം:കാലാൾപ്പട
വർഗ്ഗം:ഫ്രാൻസിന്റെ സൈനികചരിത്രം
വരയൻ കത്രിക

വരയൻ കത്രികയെ ഇംഗ്ലീഷിൽ **red-rumped swallow** എന്ന് വിളിക്കുന്നു. ശാസ്ത്രീയ നാമം*Cecropis daurica* എന്നാണ്.

## വിതരണം
തെക്കൻയൂറോപ്പിലുംഏഷ്യയിൽ പോർച്ചുഗൽ, സ്പെയിൻ തൊട്ട് ജപ്പാൻ വരേയും, ഇന്ത്യ, ആഫ്രിക്കയിലെ ഉഷ്ണ മേഖല പ്രദേശങ്ങൾ എന്നിവിടങ്ങളിൽ പ്രജനനം നടത്തുന്നു. ഇന്ത്യയിലേയും ആഫ്രിക്കയിലേയും ഇനങ്ങൾ സ്ഥിരവാസികളാണ്. എന്നാൽ  യൂറോപ്പിലേയും ഏഷ്യയിലെ മറ്റു സ്ഥലങ്ങളിലും കാണു ന്ന ഇനങ്ങൾ ദേശാടനം നടത്തുന്നവയാണ്. ഇവ തണുപ്പുകാലത്ത് ഇന്ത്യ, ആഫ്രിക്ക, ക്രിസ്തുമസ്‌ ദ്വീപ്, ആസ്ത്രേലിയ എന്നിവിടങ്ങളിലേക്ക് ദേശാടനം നടത്തുന്നു. 

## രൂപവിവരണം
ഇവയ്ക്ക് നീല മുകൾ വശവും മങ്ങിയ അടിവശവും ആണുള്ളത്. ഇവ ഏകദേശംവയൽ കോതി കത്രികയെ പോലെ തോന്നുമെങ്കിലും മുഖവും, തോളും മങ്ങിയതൊ ചുവന്നതൊആയ നിറമുണ്ട്.കറുത്ത വാലിന്റെ അടിവശവും കാണുന്നു.വീതിയുള്ള കൂർത്ത ചിറകുകളുണ്ട്.

## ഭക്ഷണം
പറന്നുകൊണ്ടിരിക്കുമ്പോൾ പ്രാണികളെ ഭക്ഷിക്കുന്നു. കാലികൾ മേയുമ്പോൾ പറക്കുന്ന പ്രാണികളെ ഭക്ഷിക്കുന്നു. 

## പ്രജനനം
മണ്ണുകൊണ്ട് കുഴൽ പോലെയുള്ള കവാടത്തോടൂ കൂടിയ ഗോളത്തിന്റെ കാൽ ഭാഗമുള്ള കൂട് ഉണ്ടാക്കുന്നു. കെട്ടിടങ്ങളിലും മലഞ്ചെരിവുകളിലും കൂട് ഉണ്ടാക്കുന്നു. പറ്റമായ്യാണ് സഞ്ചരിക്കുന്നതെങ്കിലും കൂടുകൾ അടുത്തടുത്തായി ഉണ്ടാക്കുന്നില്ല. ഇണചേരൽ കൂടിന്നുള്ളിലാണ് നടക്കുന്നത്. 

 

## ചിത്രശാല

File:Cecropis-cucullata-Drakensberg.jpg|Specimen in Drakensberg, South Africa
File:Red-rumped Swallow (Hirundo daurica) collecting mud for nest W IMG 7985.jpg|കൂടു കെട്ടാൻ കളിമണ്ണു് ശേഖരിക്കുന്നു.
File:Red-rumped Swallow (Hirundo daurica) collecting mud for nest W IMG 7967.jpg| കൂടു കെട്ടാൻ കളിമണ്ണു് ശേഖരിക്കുന്നു.
File:Red-rumped Swallow (Hirundo daurica) in Anantgiri, AP W IMG 8735.jpg|അനന്തഗിരി കുന്നുകളിൽ
File:Red-rumpedSwallow01.jpg|ഹോങ്കോങ്ങിൽ
File:Red-rumped Swallow from the Crossley ID Guide Britain and Ireland.jpg|ID composite


## അവലംബം

*
*

## പുറത്തേക്കുള്ള കണ്ണികൾ

*Photos and videos
*Ageing and sexing (PDF; 2.0 MB) by Javier Blasco-Zumeta & Gerd-Michael Heinze 

വർഗ്ഗം:കേരളത്തിലെ പക്ഷികൾ
യാ ഇലാഹി

വൈക്കം മുഹമ്മദ്‌ ബഷീറിന്റെ നർമ്മമധുരവും ചിന്തോദ്ദീപകവുമായ കഥകളുടെയും ലേഖനങ്ങളുടെയും കവിതകളുടെയും സമാഹാരമാണ് **യാ ഇലാഹി**. ബഷീർ മരണപ്പെട്ട് മൂന്നു വർഷത്തിനു ശേഷം, അദ്ദേഹത്തിന്റെ പഴയ ഫയലുകളിൽ നിന്ന് കണ്ടെടുത്ത സൃഷ്ടികൾ ചേർത്താണ് യാ ഇലാഹി പ്രസിദ്ധീകരിച്ചത്. ചെറുകഥകളാണ് ഇതിൽ പ്രധാനമായും ഉൾപ്പെടുന്നത്.

## അവലംബം


വർഗ്ഗം:വൈക്കം മുഹമ്മദ് ബഷീർ എഴുതിയ കൃതികൾ
മനോഹർ ഐച്

മനോഹർ ഐച്ച് (1912–2016) അന്താരാഷ്ട്ര തലത്തിൽ പ്രശസ്തനായ ഒരു ഇന്ത്യൻ ബോഡിബിൽഡറായിരുന്നു. 1952-ൽ അദ്ദേഹം **മിസ്റ്റർ യൂണിവേഴ്സ്** കിരീടം നേടി. ഇന്ത്യൻ ബോഡിബിൽഡിംഗ് ചരിത്രത്തിലെ ഒരു ഇതിഹാസമായാണ് ഇദ്ദേഹം കണക്കാക്കപ്പെടുന്നത്.
ഇന്നത്തെ ബംഗ്ലാദേശിലെ കോമില്ല ജില്ലയിലെ ദാമതി എന്ന കുഗ്രാമത്തിൽ ജനനം. 1942ൽ സ്‌കൂൾ വിദ്യാഭ്യാസം മതിയാക്കി ബ്രിട്ടന്റെ റോയൽ എയർഫോഴ്‌സിൽ ചേർന്നു. സൈന്യത്തിൽ നിന്നു രാജിവെച്ച് സ്വാതന്ത്ര്യസമരത്തിൽ അണിചേർന്നു 

* **വിളിപ്പേര് (Nickname):** **"പോക്കറ്റ് ഹെർക്കുലീസ്" (Pocket Hercules)**. വെറും 4 അടി 11 ഇഞ്ച് (1.50 മീറ്റർ) മാത്രമായിരുന്നു അദ്ദേഹത്തിന്റെ ഉയരം.
* **ജനനം:** 1912 മാർച്ച് 17, കോമില്ല ജില്ല (അന്നത്തെ ബ്രിട്ടീഷ് ഇന്ത്യ, ഇന്നത്തെ ബംഗ്ലാദേശ്).
* **മരണം:** 2016 ജൂൺ 5, കൊൽക്കത്ത (104-ാം വയസ്സിൽ).

## പ്രധാന നേട്ടങ്ങൾ

* **മിസ്റ്റർ യൂണിവേഴ്സ് (1952):** ലണ്ടനിൽ നടന്ന നാഷണൽ അമേച്വർ ബോഡി-ബിൽഡേഴ്‌സ് അസോസിയേഷൻ (NABBA) മിസ്റ്റർ യൂണിവേഴ്സ് ചാമ്പ്യൻഷിപ്പിൽ **പ്രൊഫഷണൽ ഷോർട്ട് ഡിവിഷൻ** കിരീടം നേടി.
* **മിസ്റ്റർ ഹെർക്കുലീസ് (1950):** 38-ാം വയസ്സിൽ ഈ കിരീടം നേടി.
* **മിസ്റ്റർ യൂണിവേഴ്സ് റണ്ണർഅപ്പ് (1951):** തൊട്ടുമുമ്പുള്ള വർഷം രണ്ടാം സ്ഥാനം നേടിയിരുന്നു.

## ജീവിതവും പരിശീലനവും

* **പരിശീലനത്തിന്റെ തുടക്കം:** കൗമാരത്തിൽ കറുത്ത പനി (Black fever) ബാധിച്ചതിനെ തുടർന്ന് ആരോഗ്യം ക്ഷയിച്ച അദ്ദേഹം, അത് തിരിച്ചുപിടിക്കാനായാണ് കായികാഭ്യാസങ്ങൾ ആരംഭിച്ചത്.
* **ജയിൽവാസം:** ബ്രിട്ടീഷ് ആധിപത്യത്തിനെതിരെ പ്രതിഷേധിച്ചതിൻ്റെ പേരിൽ റോയൽ എയർഫോഴ്സിൽ (RAF) വെച്ച് ഒരു ബ്രിട്ടീഷ് ഉദ്യോഗസ്ഥനെ മർദ്ദിച്ചതിന് അദ്ദേഹം ജയിലിലായി. ഈ ജയിൽവാസം അദ്ദേഹത്തിൻ്റെ കായികജീവിതത്തിലെ വഴിത്തിരിവായി. **ഉപകരണങ്ങളില്ലാതെ ദിവസവും 12 മണിക്കൂർ വരെ** ജയിലിനുള്ളിൽ അദ്ദേഹം കഠിനമായി പരിശീലിച്ചു. അദ്ദേഹത്തിൻ്റെ അർപ്പണബോധം കണ്ട ജയിൽ അധികൃതർ പ്രത്യേക ഭക്ഷണക്രമം നൽകി പ്രോത്സാഹിപ്പിച്ചിരുന്നു.ഇന്ത്യക്കു സ്വാതന്ത്ര്യം കിട്ടിയതിനു ശേഷമാണു മനോഹർ ജയിൽ മോചിതനായത്.  മനോഹർ ആദ്യം പങ്കെടുത്ത **[[മിസ്റ്റർ യൂണിവേഴ്‌സ്]]** 1951ൽ. ആ വർഷം രണ്ടാംസ്ഥാനത്തെത്തി. ഒരു വർഷം ലണ്ടനിൽ താമസിച്ചു പരിശീലനം നടത്തി. വീണ്ടും മത്സരിക്കാൻ ഇറങ്ങി. 1952ൽ മി.യൂണിവേഴ്സ് ഗ്രൂപ്പ് മൂന്നിൽ‌ അദ്ദേഹം വിജയിയായതോടെ ഇന്ത്യയുടെ ആദ്യത്തെ മിസ്റ്റർ യൂണിവേഴ്സ് എന്ന വിശേഷണം സ്വന്തമാക്കി.
* **ആരോഗ്യ രഹസ്യം:** പുകവലി, മദ്യപാനം എന്നിവ പൂർണ്ണമായി ഒഴിവാക്കിയതും, ലളിതമായ ഭക്ഷണക്രമവും (പാൽ, പഴങ്ങൾ, പച്ചക്കറികൾ, ചോറ്, പരിപ്പ്, മീൻ എന്നിവ ഉൾപ്പെടുന്ന) ജീവിതത്തിലെ ടെൻഷനുകൾ ഒഴിവാക്കാനുള്ള കഴിവും ആണ് തൻ്റെ ദീർഘായുസ്സിന് കാരണമെന്ന് അദ്ദേഹം പറഞ്ഞിട്ടുണ്ട്.

മനോഹർ ഐച്ച് തൻ്റെ അവസാനകാലം വരെയും കൊൽക്കത്തയിലെ ജിമ്മുകളിൽ യുവ ബോഡിബിൽഡർമാർക്ക് മാർഗ്ഗനിർദ്ദേശം നൽകുന്നതിൽ സജീവമായിരുന്നു.

ബോഡിബിൽഡിങ്ങിൽ മൂന്ന് തവണ ഏഷ്യൻ ഗെയിംസിൽ സ്വർണ്ണം നേടിയിടുണ്ട്.4 അടി 11 ഇഞ്ച് (ഏകദേശം 1.50മീറ്റർ)ഉയരം മാത്രമുള്ളതു കൊണ്ട് ഇദ്ദേഹത്തെ **പോക്കറ്റ് [[ഹെർക്കുലീസ്]]** എന്നാണറിയപ്പെടുന്നത്.അദ്ദേഹത്തിന്റെ നെഞ്ചളവ് 54 ഇഞ്ചും (140cm) വൈസ്റ്റ് 23 ഇഞ്ചുമാണ്‌(58cm).ഇപ്പോൾ ഇദ്ദേഹം ബഗ്യൂറ്റിയിലാണ്‌ താമസിക്കുന്നത്.
## അധിക വായനയ്ക്ക്
*Outlook  India article : http://www.outlookindia.com/glitterati.asp?fodname=20050725
*Times of India article : http://timesofindia.indiatimes.com/articleshow/276581.cms
*Globo.com article : http://g1.globo.com/mundo/noticia/2012/03/ex-fisiculturista-indiano-mantem-forma-antes-de-fazer-100-anos.html

## അവലംബം

വർഗ്ഗം:ബോഡിബിൽഡർമാർ
വർഗ്ഗം:മാർച്ച് 17-ന് ജനിച്ചവർ
വർഗ്ഗം:1914-ൽ ജനിച്ചവർ
വർഗ്ഗം:ബംഗാളികൾ
ഈശ്വര ചന്ദ്ര വിദ്യാസാഗർ

ഇന്ത്യൻ ബംഗാളി ബഹുമുഖപ്രതിഭയും ബംഗാൾ നവോത്ഥാനത്തിന്റെ പ്രധാന കണ്ണികളിലൊരാളുമാണ് വിദ്യാസാഗർ എന്ന ബഹുമതി നേടിയ‌ **ഈശ്വര ചന്ദ്ര ബന്ദോപാധ്യായ**(26 September 1820 – 29 July 1891).തത്വചിന്തകൻ,വിദ്യാഭ്യാസ വിചക്ഷണൻ,എഴുത്തുക്കാരൻ,വിവർത്തകൻ,പ്രിന്റർ, പ്രസാധകൻ,വ്യവസായി,നവോത്ഥാന പ്രവർത്തകൻ,ലോകോപകാരി എന്നീ നിലകളിൽ അദ്ദേഹം പ്രശസ്തനാണ്‌.ബംഗാളി ഗദ്യരചനകളെ ലളിതവൽക്കരിക്കുകയും ആധുനികവല്ക്കരിച്ച് ശക്തമാക്കുകയും ചെയ്തു.
ലഘുചിത്രം|വിദ്യാസാഗർ സേതു-  കൊൽക്കത്തയേയും ഹൗറയേയും പരസ്പരം ബന്ധിപ്പിക്കുന്ന പാലം
1780ൽ ചാൾസ് വില്ക്കിൻസും പഞ്ചാനനൻ കർമകറും ചേർന്ന് ആദ്യമായി  ബംഗാളി  അക്ഷരമാലക്ക്   മരഅച്ചുകൾ  ( wooden typeset)  ഉണ്ടാക്കി. ഇവയെ   ക്രമപ്പെടുത്തുകയും ലളിതവൽക്കരിക്കുകയും ചെയ്തത് വിദ്യാസാഗറാണ്‌..   സംസ്കൃത ഭാഷയിലും   ദാർശനികശാസ്ത്രത്തിലും     ഉണ്ടായിരുന്ന വ്യുത്പത്തി  ഹേതുവായി അദ്ദേഹം കൽക്കട്ടയിലെ സംസ്കൃത കോളേജിൽ നിന്ന് വിദ്യാസാഗർ എന്ന ബഹുമതിക്ക് അർഹനായി.
പ്രശസ്ത ഗണിതശാസ്ത്രജ്ഞൻ അനിൽ കുമാർ ഗെയ്ൻ അദ്ദേഹത്തിന്റെ ബഹുമാനാർഥം വിദ്യാസാഗർ സർവകലാശാല സ്ഥാപിച്ചു.      കൊൽക്കത്തയിൽ ഹുഗ്ലീനദിക്കു കുറുകെയുള്ള രണ്ടാമത്തെ പാലം വിദ്യാസാഗർ സേതു എന്ന പേരിൽ അറിയപ്പെടുന്നു. 

## ജീവചരിത്രം

### ജനനം, പ്രാഥമിക വിദ്യാഭ്യാസം
ബ്രിട്ടീഷിന്തയിൽ ഹുഗ്ലി ജില്ലയിൽ ഉൾപെട്ടിരുന്ന ബീർസിംഗ് ഗ്രാമത്തിലാണ് ഈശ്വർചന്ദ്ര് ജനിച്ചത്.  ഇന്ന് ഈ സ്ഥലം പശ്ചിം മേദിനിപൂർ ജില്ലയുടെ ഭാഗമാണ്.

### കൊൽക്കത്തയിൽ

### വിദ്യാസാഗർ എന്ന ബഹുമതി

### കർമരംഗം

## വിദ്യാസാഗറിന്റെ രചനകൾ
*  *ബേതാൾ പഞ്ചബിൻശതി* (1847)
*  *ബംഗളാർ ഇതിഹാസ്* (1848)
*  *ജീബൻചരിത്* (1850)
* *ബോധാദോയ്* (1851)
*  *ഉപക്രമണിക *(1851)
*  *ബിധബാ ബിബാഹ ബിഷയക് പ്രൊസ്താബ്* (1890)
*  *ബൊർണൊ പൊരിചൊയ്*(1854)
*  *കൊഥാ മാല*(1856)
*  *സീതാർ ബൊനൊബാസ് (1860) *

### പാഠപുസ്തകങ്ങൾ
*ഋജുപഥ് (ഭാഗം I, II & III, 1851–52)
****ബ്യാകരൺ കൗമുദി***  (1853)
*ബൊർണപരിചയ് (ഭാഗം I & II, 1855)
****സംസ്കൃത ബ്യാകരണേർ ഉപക്രമണിക*** (1951)

## അധിക വായനയ്ക്ക്
* Benoy Ghosh, *Vidyasagar O Bangali Samaj*, Orient Longman, Kolkata
* Indramitra, *Karunasagar Vidyasagar*, Ananda Publishers, Kolkata ISBN 81-7215-040-7
* Asok Sen, Iswar Chandra Vidyasagar and his Elusive Milestones, Riddhi, Kolkata.
* Gopal Haldar, *Vidyasagar: A Reassessment*, People's Publishing House, New Delhi
*
*

## അവലംബം

## പുറത്തേക്കുള്ള കണ്ണികൾ

* 
* Biography (Calcuttaweb.com) 
* www.americanchronicle.com

വർഗ്ഗം:ബംഗാളി സാഹിത്യകാരന്മാർ
വർഗ്ഗം:സെപ്റ്റംബർ 26-ന് ജനിച്ചവർ
വർഗ്ഗം:1820-ൽ ജനിച്ചവർ
വർഗ്ഗം:ജൂലൈ 29-ന് മരിച്ചവർ
വർഗ്ഗം:1891-ൽ മരിച്ചവർ
വർഗ്ഗം:ബംഗാളി വിവർത്തകർ
വർഗ്ഗം:ഇന്ത്യൻ നവോത്ഥാനം
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
പി ആർ ശാസ്ത്രി

**ഡോ. പി. ആർ ശാസ്ത്രി**
സംസ്കൃത പണ്ഡിതനും, ഹോമിയോ ആയുർവേദ ഡോക്ടറും അധ്യാപകനുമായിരുന്നു. ഡോ. പി. ആർ ശാസ്ത്രി. പറവൂർ എസ് എൻ വി സംസ്കൃത ഹയർസെക്കന്ററി വിദ്യാലയം സ്ഥാപിച്ചത് അദ്ദേഹമായിരുന്നു. സംസ്കൃത പാഠശാലയായി തുടങ്ങിയ സ്ക്കൂളിലെ ആദ്യ അധ്യാപകനും മാനേജരും എല്ലാമായിരുന്നു. ഡോ. പി ആർ ശാസ്ത്രി. ശ്രീനാരായണഗുരുവിന്റെ ശിഷ്യനായിരുന്ന അദ്ദേഹം ശ്രീനാരായണദർശനങ്ങൾ പ്രാവർത്തികമാക്കാൻ ശ്രമിച്ചിരുന്നു. കേരളത്തിലെ എല്ലാ സാഹിത്യപ്രതിഭകളെയും പങ്കെടുപ്പിച്ചുകൊണ്ട് പലപ്പോഴായി സ്ക്കൂളിൽ സാഹിത്യ സംസ്ക്കാരിക സമ്മളനങ്ങൾ നടത്തിയിരുന്നു. 
1998 ജൂലൈ 2 ന് അദ്ദേഹം നമ്മെ വിട്ടുപിരുഞ്ഞു.

ലഘുചിത്രം
ദുആ ഖലീൽ അസ്‌വദിന്റെ കൊല

വടക്കൻ ഇറാഖിൽ ദുരഭിമാനക്കൊലക്കിരയായ ഒരു യസീദി മതവിഭാഗത്തിൽ പെട്ട 17 വയസ്സുള്ള ഒരു പെൺകുട്ടിയാണ് **ദുആ ഖലീൽ അസ്‌വദ്** (دعاء خليل أسود)(c. 1989 – c. April 7, 2007). 2007 ഏപ്രിൽ 7നാണ് പ്രസ്തുത സംഭവം അരങ്ങേറിയത്. ഇന്റർനെറ്റിൽ പ്രചരിച്ച കൊലയുടെ വീഡിയോയിലൂടെയാണ് സംഭവം പുറം ലോകം അറിഞ്ഞത്. യസീദി മതവിഭാഗത്തിൽ പെട്ട ദുആ ഒരു ഇറാഖി മുസ്‌ലിം യുവാവുമായി പ്രണയത്തിലായ സംഭവമാണ് കൊലക്ക് കാരണമായത്‌. വളരെ ക്രൂരമായരീതിയിൽ വലിയൊരു ആൾക്കൂട്ടത്തിന് നടുവിൽ കല്ലുകൊണ്ട് എറിഞ്ഞാണ് കൊല നടപ്പിലായത്. കൊല നടത്തിയവരിൽ ദുആയുടെ ബന്ധുക്കളും ഉണ്ടായിരുന്നതായി പറയപ്പെടുന്നു. സംഭവത്തിൽ നാലുപേർക്ക് വധശിക്ഷ ലഭിക്കുകയുണ്ടായി.

## അനന്തര ഫലം
ഇറാഖിൽ യസീദി - സുന്നി വംശീയ യുദ്ധത്തിന് സംഭവം തിരികൊളുത്തുകയുണ്ടായി. പലയിടത്തും സംഭവം വലിയ പ്രതിഷേധത്തിന് വഴിവെച്ചു. പലയിടത്തും യസീദി വിഭാഗത്തിൽ പെട്ടവരെ കൊലപ്പെടുത്തുകയുണ്ടായി. 2007 ആഗസ്റ്റ്‌ 14ന് സംഭവം നടന്ന കഹ്തനീയയിലും സമീപ നഗരങ്ങളിലും ഇസ്‌ലാമിക്ക് സ്റ്റേറ്റ് ഓഫ് ഇറാഖ് (ISISന്റെ മുൻരൂപം) എന്ന സംഘടന കാർ ബോംബുകളുപയോഗിച്ചു നടത്തിയ മാരകമായ ആക്രമണത്തിൽ 500ഓളം യസീദികൾ കൊല്ലപ്പെടുകയും 1500ഓളം പേർക്ക് പരിക്കേൽക്കുകയും ചെയ്യുകയുണ്ടായി.

2014 ജൂൺ മാസത്തിൽ സംഭവം നടന്ന ബാഷിഖ പട്ടണം ISIS മിലീഷ്യകൾ കീഴടക്കിയപ്പോൾ പട്ടണത്തിന്റെ പേര് *ദുആ സിറ്റി* എന്ന് മാറ്റുകയുണ്ടായി.

## ചേതോവികാരം
ഇസ്ലാം മതത്തിലേയ്ക്ക് പരിവർത്തനം ചെയ്ത് ഒരു ഇറാക്കി സുന്നി മുസ്ലീമിനെ വിവാഹം കഴിച്ചതാണ് കൊലയ്ക്ക് കാരണമെന്ന് ചില റിപ്പോർട്ടുകൾ അവകാശപ്പെടുന്നു. അസ്‌വദ് ശരിക്കും ഇസ്ലാം മതം സ്വീകരിച്ചിരുന്നോ എന്നത് തർക്കവിഷയമാണ്. ചില റിപ്പോർട്ടുകൾ പറയുന്നത് അസ്‌വദിന്റെ സുഹൃത്ത് മതം മാറ്റം നിഷേധിച്ചു എന്നാണ്. ഒരു ദിവസം രാത്രി വീട്ടിൽ എത്താതിരുന്നതിന് ശിക്ഷയായാണ് അസ്‌വദിനെ കൊലപ്പെടുത്തിയതെന്ന് ചില റിപ്പോർട്ടുകൾ സൂചിപ്പിക്കുന്നു.

സ്ഥലത്തുണ്ടായിരുന്ന യാസിദി വിഭാഗക്കാരുമായി സംസാരിച്ച ഒരു റിപ്പോർട്ടർ ഇപ്രകാരം പറയുകയുണ്ടായി 

## പുറം കണ്ണികൾ
* കൊലപാതകത്തിന്റെ വീഡിയോ, (dailymotion.com)

## അവലംബം

വർഗ്ഗം:കൊല ചെയ്യപ്പെട്ടവർ
വർഗ്ഗം:2007-ൽ മരിച്ചവർ
വർഗ്ഗം:1990-ൽ ജനിച്ചവർ
ദി റെഡ് വൈൻയാർഡ്

***ദി റെഡ് വൈൻയാർഡ്***, ഡച്ച് ചിത്രകാരനായ വിൻസന്റ് വാൻഗോഗിന്റെ ഒരു ഓയിൽ പെയിന്റിങ്ങാണ്,ചണനാരു കൊണ്ട് നെയ്തെടുത്ത കാൻവാസിൽ  പൂർത്തിയായ ഇത്, 1888 നവമ്പറിനു മുമ്പായി,സ്വകാര്യമായി, അന്നത്തെ ഫ്രെഞ്ച് ഓയിൽ പെയിന്റിങ്ങിന്റെ വലിപ്പമായ ടോയിൽ ഡി 30 -എന്ന വലിപ്പത്തിലാണ് വരച്ചിരിക്കുന്നത്. ഇതുതന്നെയാണ് വാൻ ഗോഗ് ജീവിച്ചിരിക്കുമ്പോൾ വിറ്റുപോയ ഒരേയൊരു പെയിന്റിങ്ങും.
## പുറംകണ്ണികൾ
* 

വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
വിക്രമാദിത്യ വരഗുണൻ

കേരളത്തിലെ ആയ് രാജവംശത്തിൽ ജനിച്ച് ബുദ്ധരാജാവാണ് **വിക്രമാദിത്യ വരഗുണൻ**.കേരളത്തിലെ അശോകനായാണ്‌ ചരിത്രകാരന്മാർ ഇദ്ദേഹത്തെ വിശേഷിപ്പിക്കുന്നു.സംഘധർമ്മ പ്രബോധനത്തിന്റെ പേരിലെ വരഗുണൻ "കേരളത്തിലെ ബുദ്ധശിഷ്യൻ" ആണ് ഉദ്ദേശിക്കുന്നത്.വിക്രമാദിത്യ വരഗുണൻ എന്ന ആയി രാജാവിന്റെ ബിരുദങ്ങളിൽ ഒന്ന് ‘വിഴിഞ്ഞ ഭർത്താവ്’ എന്നായിരുന്നു. വിഴിഞ്ഞത്തിന്റെ രക്ഷകൻ എന്ന അർഥത്തിലാണ് ഈ പ്രയോഗം.അദ്ദേഹം മഹായാനമതമാണു സ്വീകരിച്ചത്(അശോകൻ ഹീനയാനമതക്കാരൻ).വരഗുണൻ അഹിംസാവ്രതക്കാരനായിരുന്നു.ശബരിമലയുടെ ചരിത്രവുമായി ഇദ്ദേഹത്തിന്‌ ബന്ധമുള്ളതായി പറയപ്പെടുന്നു.

## ശാസനങ്ങളിലെ വരഗുണൻ
വിക്രമാദിത്യ വരഗുണനെ സംബന്ധിച്ച് ആധിക്കാരിക രേഖയായി കണക്കാക്കുന്നത് പാലിയം ചേംബേട് /ശ്രീമൂലവാസം ചേപ്പേട്/ വരഗുണ ശാസനം എന്നിങ്ങനെ അറിയപ്പെടുന്ന ശാസനത്തിലൂടെയാണ്‌. ഏ.ഡി.848നും ഏ.ഡി.925നും ഇടക്കാണ്‌ ഇദ്ദേഹം ജീവിച്ചിരുന്നതായി കണക്കാക്കപ്പെടുന്നത് (വിവരങ്ങൾക്ക് കൃത്യതയില്ല).ഏ.ഡി. 866-നു ശേഷമാണു വിക്രമാദിത്യ വരഗുണൻ ജീവിച്ചിരുന്നത് എന്നു സ്ഥാപിച്ചതും ഗോപിനാഥ റാവുവും.എന്നാൽ 848ൽ തന്നെ വരഗുണൻ സ്ഥാനാരോഹണം ചെയ്തതായി എം.ജി.എസ്. നാരായണൻ പറയുന്നു ഏ.ഡി. 866 ലെ ചേപ്പേടിൽ വരുന്ന തെങ്കനാടു കിഴവൻ ചാത്തൻ മകൾ മുരുകൻ ചേന്നിയാണു ആയ്(വെള്ളാള) കുല റാണി ആയി ഹുസൂർ ചേപ്പേടിൽ പരാമർശിക്കപ്പെടുന്നത്.പാലിയം ചേപ്പേട് എഴുതപ്പെട്ടത് ഏ.ഡി. 898 ഡിസംബർ 8 ന.വരഗുണൻ ഭൂദാനം ചെയ്തത് ഭട്ടരകർക്കാണന്ന് ശ്രീമൂല വാസത്തിൽ പറയുന്നത്. വെള്ളാള രാജാവായിരുന്ന കരുനന്തടക്കന്റെ തൊട്ടു പിഗാമി ആയിരുന്നു വിക്രമാദിത്യ വരഗുണൻ.കരുനന്തടക്കന്റെ മകൻ എന്ന നിലയിലാണ് ചരിത്രകാരൻ എ. ശ്രീധരമേനോൻ കേരള ചരിത്ര ശിൽപികൾ എന്ന ചരിത്രഗ്രന്ഥത്തിൽ വിക്രമാദിത്യ വരഗുണനെ പരാമർശിക്കുന്നത്.ജൈന കേന്ദ്രമായ തിരുച്ചാണത്ത് ഏ.ഡി 905,912 വർഷങ്ങളിൽ എത്തിയതായും ചരിത്രക്കാരന്മാർ പറയുന്നു.ഏ.ഡി. ഒൻപതാം ശതകത്തിൽ വെള്ളാളവംശരായ കരുനന്തടക്കനും പിൻഗാമി വരഗുണനും "ശ്രീവല്ലഭ" ബിരുദം സ്വീകരിച്ച് പാണ്ട്യ മേൽക്കോയ്മ അംഗീകരിച്ചിരുന്നു. ശിലാരേഖകൾ  പ്രകാരം ശ്രീ തിരുച്ചാണത്ത് പട്ടിണി പടരാതിരിക്കാൻ വരഗുണൻ പതിനഞ്ചാം ഭരണ വർഷത്തിലാണു ശ്രീമൂലവാസം ചേപ്പേട് വഴി ഭൂദാനം നൽകിയത്. .

ഒൻപതാം നൂറ്റാണ്ടിൽ ആയ്‌ രാജ്യം ഭരിച്ചിരുന്ന വിക്രമാദിത്യ വരഗുണൻ തിരുനന്ദിക്കര ഗുഹാക്ഷേത്രത്തിൽ താമസിച്ചിരുന്നതായി ഒരു താമ്രശാസനത്തിൽ കാണുന്നു.കന്യാകുമാരി ജില്ലയിലെ കുലശേഖരത്തിനു സമീപമുളള തിരുനന്തിക്കര ഗുഹാക്ഷേത്രം ഒൻപതാം നൂറ്റാണ്ടിൽ ജൈനന്മാർ നിർമ്മിച്ചതാണ്‌. ഈ ഗുഹാക്ഷേത്രത്തിന്റെ മുഖ്യ ശില്‌പി വീരനന്ദിയടികളാണെന്ന്‌ പുരാവസ്‌തു ഗവേഷകർ പറയുന്നു. തെങ്കനാട്ടു മൂപ്പന്റെ മകൾ മുരുകൻചേന്തിയെ വിവാഹം കഴിച്ചത്‌ ഇവിടെ വച്ചാണ്‌.വരഗുണൻ ബുദ്ധമതവും ജൈനമതവും അദ്ദേഹം ഒന്ന്‌ പോലെകണ്ടതിന്റെ തെളിവാണ്‌ ഈ രേഖ.

## തിരുനന്തിക്കര ചെപ്പേടിൽ
എ.ഡി.892ൽ വിക്രമാദിത്യ വരഗുണൻ തെങ്കനാട് നാടുവാഴിയുടെ മകൻ തിരുവടി ചാർത്തുക്ഷേത്രത്തിലെ ദേവദാസിയായ ലമഹാദേവിക്ക് താമസിക്കുവാൻ കരംതിരുവായി ഭൂമി കൊടുക്കുന്നത് വള്ളവനാട്ടിലാണ് എന്ന് തിരുനന്തിക്കര ചെപ്പേടിൽ പറയുന്നുണ്ട്.നാഞ്ചിൽ മലയടിവാരത്തെവിടെയോ ആയിരുന്നു നാഞ്ചിൽ വള്ളുവന്റെ കൊട്ടാരം നിലനിന്നിരുന്നത് എന്ന് ചില ചരിത്രകാരന്മാർ അഭിപ്രായപ്പെട്ടിരുന്നു.

## അവലംബം

വർഗ്ഗം:കേരളത്തിലെ രാജാക്കന്മാർ
കീരമരം

*[[Bougainvillea|ബോഗൺവില്ലയുടെ]]* കുടുംബമായ നിക്റ്റാജിനേസിയിലെ അംഗമായ ഒരു മരമാണ് ***കീരമരം*** . പിസോണിയ ഗ്രാൻറിസ് **ഗ്രാൻഡ് ഡെവിൾസ് ക്ളാസ്** (grand devil's-claws) എന്നും അറിയപ്പെടുന്നു.

## വിവരണം
വീതിയേറിയ കനം കുറഞ്ഞ ഇലകളുമുള്ള ഈ മരത്തിന്റെ സുഗന്ധമുള്ള പച്ചപ്പൂക്കൾ മൂക്കുമ്പോൾ മൂർച്ചയുള്ള വിത്തുകളായി മാറുന്നു. പക്ഷികളുടെ ചിറകിൽ ഒട്ടിപ്പിടിച്ചാണ് വിത്തുവിതരണം. ഒടിഞ്ഞു വീണ മരക്കമ്പുകൾ മുളച്ചും പുതിയ ചെടി ഉണ്ടാവാറുണ്ട്. 

## കാണുന്ന ഇടങ്ങൾ
ഇന്ത്യൻ മഹാസമുദ്രത്തിലെയും പസഫിൿ സമുദ്രത്തിലെയും പവിഴപ്പുറ്റ് ഉള്ള തീരസ്ഥലങ്ങളിലെല്ലാം കീരമരം കാണപ്പെടുന്നു. ബലം കുറവായതിനാൽ മരം വീണുകഴിഞ്ഞാൽ താമസിയാതെ തന്നെ തടി ചീഞ്ഞുപോവാറുണ്ട്. കീരമരം കടൽപ്പക്ഷികളുടെ പ്രജനനകേന്ദ്രങ്ങളാണ്. പാൾമിറയിൽ ലോകത്ത് അവശേഷിച്ചിട്ടുള്ള മികച്ച കീരമരക്കാടുകളിൽ ഒന്ന് കാണപ്പെടുന്നുണ്ട്.

1906 and 1972 വരെ ഗ്വാനോ  ഖനനം നടത്താനായി ഒരിക്കൽ കീരമരം നിറഞ്ഞുനിന്ന സെന്റ് പിയറി ദ്വീപിലെ കീരമരം മുഴുവൻ നശിപ്പിക്കുകയുണ്ടായി, അതോടെ ദ്വീപ് തരിശായി മാറുകയും ചെയ്തു. 

## ഉപയോഗങ്ങൾ
ചില രാജ്യങ്ങളിൽ ഇലകൾ പച്ചക്കറിയായി ഉപയോഗിച്ചു വരുന്നു. മാലിദ്വീപിലെ പരമ്പരാഗതവിഭവങ്ങളിൽ കീരമരം ഉപയോഗിച്ചിരുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* Nature Seychelles - Seabird deaths caused by ''P. grandis'' . Accessed 11 May 2007.
*Eating on the Islands - As times have changed, so has the Maldives' unique cuisine and culture

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നിക്ടാജിനേസീ
പ്രവീൺ വർമ്മ

മലയാള സിനിമയിലെ വസ്ത്രാലങ്കാര സങ്കൽപ്പങ്ങളെ പുതുക്കിയ കോസ്റ്റിയൂം ഡിസൈനറാണ് പ്രവീൺ വർമ്മ. കഥാപാത്രങ്ങൾക്ക് പൂർണതയേകും വിധം കോസ്റ്റിയൂമുകൾ തീർക്കാനുള്ള പ്രവീൺ വർമ്മയുടെ പ്രാവീണ്യം പ്രശസ്തമാണ്. പരസ്യമേഖലയിലും ടെലിവിഷൻ രംഗത്തും കോസ്റ്റിയൂം ഡിസൈനറായി പ്രവീൺ പ്രവർത്തിക്കുന്നു.

## കരിയർ

മലയാളചലച്ചിത്രമേഖലയിൽ സ്റ്റൈലിസ്റ്റായുള്ള കോസ്റ്റിയൂം ഡിസൈനിംഗിന് തടുക്കമിട്ടത് പ്രവീൺ വർമ്മയാണ്. 2007ൽ പുറത്തിറങ്ങിയ ബിഗ് ബിയാണ് ആദ്യ ചിത്രം. ഈ സിനിമയിലെ കോസ്റ്റിയൂമുകൾ ഏറെ ശ്രദ്ധനേടിയിരുന്നു. ഈ സിനിമയിലാണ് വസ്ത്രാലങ്കാരം എന്ന ടൈറ്റിലിന് പകരം സ്റ്റൈലിസ്റ്റ് എന്ന ടൈറ്റിൽ ആദ്യമായി മലയാള സിനിമയിൽ ഉപയോഗിച്ചത്. അങ്ങനെയെങ്കിൽ മലയാള സിനിമയിലെ ആദ്യത്തെ കോസ്റ്റിയൂം ഡിസൈനർ അല്ലെങ്കിൽ സ്‌റ്റൈലിസ്റ്റായരിക്കാം പ്രവീൺ വർമ്മ.

## സിനിമകൾ

# ബിഗ് ബി
# സാഗർ ഏലിയാസ് ജാക്കി
# അൻവർ
# ടൂർണമെന്റ്
# ബാച്ച്‌ലർ പാർട്ടി
# അഞ്ച് സുന്ദരികൾ(കുള്ളന്റെ ഭാര്യ)
# സിനിമ കമ്പനി
# ഹണി ബീ
# ഹായ്, അയാം ടോണി
# ഡബിൾ ബാരൽ

## ടിവി ഷോ

* നിങ്ങൾക്കുമാകാം കോടീശ്വരൻ- 2015 സീസൺ
* സെൽ മീ ദ ആൻസർ

വർഗ്ഗം:മലയാളചലച്ചിത്രവസ്ത്രാലങ്കാരകർ
വർഗ്ഗം:അവലംബം ഇല്ലാത്ത താളുകൾ
വടക്കുകിഴക്കൻ കാലവർഷം

ഒക്ടോബർ മുതൽ ഡിസംബർ വരെയുള്ള മാസങ്ങളിൽ ഇന്ത്യൻ ഉപഭൂഖണ്ഡത്തിലുണ്ടാകുന്ന മഴയാണ് **വടക്കുകിഴക്കൻ കാലവർഷം** എന്നറിയാപ്പെടുന്നത്. മൺസൂണിന്റെ മടക്കയാത്ര എന്നും ഇതിനെ വിളിക്കാറുണ്ട് 

തെക്കുപടിഞ്ഞാറൻ കാലവർഷത്തെപോലെതന്നെ കരയിലും കടലിലും ഉണ്ടാകുന്ന താപനത്തിന്റെ വ്യതാസം തന്നെയാണ് വടക്കുകിഴക്കൻ കാലവർഷത്തിനു പിന്നിലും. ശിശിരകാലത്ത് ഇന്ത്യൻ ഉപഭൂകണ്ഡം ഇന്ത്യൻ മഹാസമുദ്രത്തെ അപേക്ഷിച്ച് തണുത്തിരിക്കുന്നു. തത്ഫലമായി വടക്കേഇന്ത്യക്ക് മുകളിൽ ഉള്ള വായു അന്തരീക്ഷത്തിലേക്ക് ഉയരുന്നു. ഇത് മൂലം ഇന്ത്യൻ ഉപഭൂകണ്ഡത്തിനു മുകളിൽ ഉയർന്നമർദവും സമുദ്രത്തിനു മുകളിൽ ന്യൂനമർദവും രൂപപ്പെടുന്നു. അങ്ങനെ വടക്കേ ഇന്ത്യയിൽ നിന്നും ടിബറ്റൻ പ്ലാറ്റോയിൽ നിന്നും ഉള്ള തണുത്ത വായു ഇന്ത്യൻ മഹാസമുദ്രത്തിന്റെ ദിശയിൽ വീശുന്നു. ആ വഴിക്ക് കുറച്ചു കാറ്റ് ബംഗാൾഉൾക്കടലിൽ നിന്നും അല്പം നീരവിയടങ്ങിയ വായു ഏറ്റെടുത്തിനു ശേഷം തമിഴ്നാട്ടിലൂടെ വീശുന്നു. കൂടെ അല്പം മഴയും കൊണ്ടുവരുന്നു. ഈ കാലഘട്ടത്തിൽ കേരളത്തിന്റെ തെക്കു ഭാഗങ്ങളിൽ കൂടുതൽ മഴ ലഭിക്കുമെങ്കിലും വടക്കൻ ഭാഗങ്ങളിൽ കാര്യമായി മഴ ലഭിക്കാറില്ല. ഉച്ചതിരിഞ്ഞു് ഉണ്ടാകാറുള്ള ഇടിയോടുകൂടിയ മഴയാണ് ഈ കാലത്തിന്റെ ഒരു പ്രത്യേകത.

## ഇതും കാണുക

* തുലാവർഷം

വർഗ്ഗം:കാലാവസ്ഥ
വർഗ്ഗം:അപൂർണ്ണ ലേഖനങ്ങൾ
ഗാസ്ട്രോ എന്ററൈറ്റിസ്

ആമാശയത്തിനെയും (*"ഗാസ്റ്റ്രോ"*-) ചെറുകുടലിനെയും (*"എന്ററോ"*-) ബാധിക്കുന്ന കോശജ്വലനമാണ് (*"-ഐറ്റിസ്"*) **ഗാസ്ട്രോ എന്ററൈറ്റിസ്** അല്ലെങ്കിൽ **പകർച്ചവ്യാധിയായ വയറിളക്കം** എന്ന് വിശേഷിപ്പിക്കപ്പെടുന്നത്. വയറിളക്കം, ഛർദ്ദിൽ, വയറിൽ വേദന, കോച്ചിപ്പിടുത്തം എന്നിവ ലക്ഷണങ്ങളാണ്. ഇതുമൂലം ശരീരത്തിലെ ജലാംശം നഷ്ടപ്പെട്ട് ഡീഹൈഡ്രേഷൻ (നിർജ്ജലീകരണം) എന്ന അവസ്ഥ ഉണ്ടാകാനുള്ള സാദ്ധ്യതയുണ്ട്. ഇൻഫ്ലുവൻസയുമായി ബന്ധമൊന്നുമില്ലെങ്കിലും ഈ അസുഖത്തെ **സ്റ്റൊമക് ഫ്ലൂ** എന്നും **ഗാസ്ട്രിക് ഫ്ലൂ** എന്നും വിളിക്കാറുണ്ട്.

ആഗോളതലത്തിൽ കുട്ടികൾക്കുണ്ടാകുന്ന ഗാസ്ട്രോ എന്ററൈറ്റിസിന്റെ പ്രധാന കാരണം റോട്ടാവൈറസ് എന്ന രോഗകാരിയാണ്. മുതിർന്നവരിൽ, നോറോവൈറസ് *[[Campylobacter|കാമ്പൈലോബാക്ടർ]]* എന്നിവയാണ് കൂടുതലായും അസുഖമുണ്ടാക്കുന്നത്. മറ്റു ബാക്ടീരിയകളും അവ ഉത്പാദിപ്പിക്കുന്ന ടോക്സിനുകളും പരാദജീവികളും ഈ അസുഖം അപൂർവ്വമായി ഉണ്ടാക്കാറുണ്ട്. സുരക്ഷിതമല്ലാതെയുണ്ടാക്കുന്ന ഭക്ഷണമോ മലിനജലമോ ഉള്ളിൽ ചെല്ലുന്നതിലൂടെയാണ് രോഗം പടരുന്നത്. രോഗബാധയുള്ളവരുമായി അടുത്തിടപഴകുന്നതും രോഗം പടരുന്നതിന് കാരണമാകും. ശുദ്ധജലം കുടിക്കുക, സോപ്പുപയോഗിച്ച് കൈ കഴുകുക, ഫോർമുല ഭക്ഷണങ്ങൾ നൽകുന്നതിനു പകരം കുട്ടികൾക്ക് മുലപ്പാൽ നൽകുക എന്നിവ രോഗബാധ തടയാനുള്ള മാർഗ്ഗങ്ങളാണ്. സാനിറ്റേഷനിലൂടെയും വ്യക്തി ശുചിത്വത്തിലൂടെയും രോഗം പടരുന്നത് തടയാവുന്നതാണ്. കുട്ടികളിലെ ഗാസ്ട്രോ എന്ററൈറ്റിസ് റോട്ടാവൈറസ് വാക്സിനിലൂടെ തടയാവുന്നതാണ്.

നിർജ്ജലീകരണം ഒഴിവാക്കാനായി വെള്ളവും ലവണങ്ങളും നൽകുക എന്നതാണ് ചികിത്സ. താരതമ്യേന അപകടസാദ്ധ്യത കുറഞ്ഞ കേസുകളിൽ നിർജ്ജലീകരണം തടയുന്നതിന് ഓറൽ റീഹൈഡ്രേഷൻ സൊല്യൂഷൻ (ഉപ്പും പഞ്ചസാരയും നിശ്ചിതാനുപാതത്തിൽ കലക്കിയ വെള്ളം) മാത്രം മതിയാകും. മുലയൂട്ടുന്ന കുട്ടികളിൽ ഇത് തുടരേണ്ടതാണ്. അപകടസാദ്ധ്യത കൂടിയ കേസുകളിൽ ഐ.വി. നൽകേണ്ടി വന്നേയ്ക്കാം. ചികിത്സയ്ക്ക് പൊതുവേ ആന്റീബയോട്ടിക്കുകൾ നൽകാവുന്നതല്ല. വികസ്വര രാജ്യങ്ങളിൽ അഞ്ഞൂറുകോടിയോളം ഗാസ്ട്രോ എന്ററൈറ്റിസ് കേസുകളുണ്ടാകുന്നുണ്ട്. ഇതുമൂലം വർഷം 14 ലക്ഷം പേർ മരിക്കുന്നുണ്ട്.

## അവലംബം

;കുറിപ്പുകൾ
*

## പുറത്തേയ്ക്കുള്ള കണ്ണികൾ

* 
* Diarrhoea and Vomiting Caused by Gastroenteritis: Diagnosis, Assessment and Management in Children Younger than 5 Years - NICE Clinical Guidelines, No. 84.
മഹേഷ് നാരായണൻ

കേരളത്തിലെ യുവ ശില്പികളിൽ ഒരാളാണ് **മഹേഷ് നാരായണൻ**. (ജനനം 1985). സഹോദരങ്ങളായ മനേഷ്, മുകേഷ്‌ എന്നിവരും ചിത്രകലയിൽ പ്രാവിണ്യമുള്ളവരാണ്. 

പട്ടാമ്പി ശില്പചിത്ര ഫൈനാർട്‌സ്‌ കോളേജിൽ നിന്ന് പഠനം പൂർത്തിയാക്കിയ മഹേഷ് ഇതിനോടകം നിരവധി ശില്പങ്ങളും ചിത്രങ്ങളും പൂർത്തിയാക്കിയിട്ടുണ്ട്. ചളവറ ഗ്രാമപഞ്ചായത്ത് സ്‌കൂൾപറമ്പിൽ മഹേഷ് നാരായണൻ നിർമ്മിച്ച ഗാന്ധി ചത്വരം 2015 ലെ സ്വാതന്ത്ര്യദിനാഘോഷങ്ങളോടനുബന്ധിച്ച് ഉദ്ഘാടനം ചെയ്തു. 

പ്രകൃതിക്കുമേൽ മനുഷ്യൻ നടത്തുന്ന കൈയേറ്റത്തെ ചോദ്യം ചെയ്യുന്ന ആശയവുമായി മഹേഷ് നാരായണൻ തീർത്ത മരമുത്തശ്ശി എന്ന ശില്പം 2015ൽ ബെംഗളൂരുവിൽ, തുംഗഭദ്ര ഹംപി റൂട്ടിലുള്ള വിജയശ്രീ ഹെറിറ്റേജിന്റെ പ്രവേശന കവാടത്തിൽ സ്ഥാപിച്ചിട്ടുണ്ട്. 

## അവലംബങ്ങൾ

വർഗ്ഗം:കേരളത്തിലെ ശില്പികൾ
വർഗ്ഗം:1985-ൽ ജനിച്ചവർ
റോസക്കുരുവി

ലഘുചിത്രം|Carpodacus erythrinus

റോസാക്കുരുവി അല്ലെങ്കിൽ റോസ്ക്കുരുവിയ്ക്ക്  ആംഗലത്തിൽ  **common rosefinch** എന്നാണു പേര്. ശാസ്ത്രീയ നാമം *Carpodacus erythrinus*എന്നുമാണ്. ഏഷ്യയിലും യൂറോപ്പിലും സാധാരണയായി എല്ലായിടത്തും കാണുന്ന പക്ഷിയാണ്.

## രൂപവിവരണം
ഈ പക്ഷിയുടെ നീളം 13-15 സെ.മീ. ആണ്.  ബമുള്ള ഈ പക്ഷിയ്ക്ക് കുമ്പിൽ പോലുള്ള കൊക്കുകളുണ്ട്. It has a stout and conical bill. പൂവന് റോസ് കകലർന്ന ചുവപ്പു നിറമുള്ള തല, നെഞ്ചും മുതുകും ഉണ്ട്. കടുത്ത തവിട്ടു നിറമുള്ള ചിറകിൽ രണ്ടൂ വെള്ള വരകളുണ്ട്, വെള്ള വയറും പിടകൾക്കും വളർച്ച എത്താത്ത ആണിനും മുകളിൽ മഞ്ഞ കലർന്ന തവിട്ടു നിറമുള്ള മുകൾ വശം. മങ്ങിയ അടിവശംചാര നിറമുള്ള തല . 

## പ്രജനനം

കുറ്റിക്കാടുകളിൽ കൂടുകൾ ഉണ്ടാക്കുന്നു. കടുത്ത നീല നിറത്തിലുള്ള മുട്ടകളിൽതവിട്ടു നിറത്തിലുള്ള പുള്ളികൾ 5 മുട്ടകളാണ് ഇടുന്നത്. .

## അവലംബം

## പുറത്തേക്കുള്ളകണ്ണികൾ

*Oiseaux ചിത്രങ്ങൾ
*OBC  ചിത്രങ്ങൾ (see pulldown menu at page bottom)
*Avibase

വർഗ്ഗം:കേരളത്തിലെ പക്ഷികൾ
ചിറകൊടിഞ്ഞ കിനാവുകൾ

സന്തോഷ് വിശ്വനാഥ് സംവിധാനം ചെയ്ത് 2015ൽ പുറത്തിറങ്ങിയ  ആക്ഷേപഹാസ്യ ചലച്ചിത്രമാണ് **ചിറകൊടിഞ്ഞ കിനാവുകൾ**.ശ്രീനിവാസൻ,കുഞ്ചാക്കോ ബോബൻ,റിമ കല്ലിങ്കൽ തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്ന ഈ ചിത്രം നിർമ്മിച്ചിരിക്കുന്നത് ലിസ്റ്റിൻ സ്റ്റീഫനാണ്. അഴകിയ രാവണൻ എന്ന ചലച്ചിത്രത്തിൽ ശ്രീനിവാസൻ അവതരിപ്പിച്ച എൻ.പി അംബുജാക്ഷൻ എന്ന കഥാപാത്രത്തെത്തന്നെയാണു ഈ ചിത്രത്തിലും അദ്ദേഹം അവതരിപ്പിച്ചിരിക്കുന്നത്.2015 മെയ് ഒന്നിനു ചിത്രം പ്രദർശനത്തിനെത്തി.

## അഭിനേതാക്കൾ

*ശ്രീനിവാസൻ-  എൻ.പി അംബുജാക്ഷൻ
*കുഞ്ചാക്കോ ബോബൻ - തയ്യൽക്കാരൻ/ യു.കെ.കാരൻ
*റിമ കല്ലിങ്കൽ - സുമതി
*ജോയ് മാത്യു - വിറകുവെട്ടുകാരൻ
*മാമുക്കോയ - ബ്രോക്കർ
*മനോജ് കെ. ജയൻ - സംവിധായകൻ
*സുനിൽ സുഖദ - പോത്തച്ചൻ
*ഇടവേള ബാബു - തയ്യൽക്കാരന്റെ സുഹൃത്ത്
*ജേക്കബ് ഗ്രിഗറി-  തയ്യൽക്കാരന്റെ സുഹൃത്ത്
*കീരിക്കാടൻ ജോസ് - ഡ്രൈവർ
*ശ്രിന്ദ അഷബ് - കൂട്ടുകാരി
*കലാരഞ്ജിനി - സുമതിയുടെ അമ്മ 
*ഇന്നസെന്റ് - മാപ്രാണം കരയോഗം പ്രസിഡന്റ്
*ലാലു അലക്സ് - തയ്യൽക്കാരന്റെ അച്ഛൻ
*സൈജു കുറുപ്പ് - ബെന്നി

## അവലംബം

## പുറത്തേക്കുള്ള കണ്ണികൾ
* 
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
നിയാസ് ചോല

കേരളത്തിലെ ശ്രദ്ധേയനായ ഒരു അധ്യാപകനാണ് നിയാസ് ചോല. ദേശീയ അധ്യാപക അവാർഡ് ഉൾപ്പെടെ മികച്ച അധ്യാപകനുള്ള വിവിധ പുരസ്കാരങ്ങൾ ഇദ്ദേഹത്തിന് ലഭിച്ചിട്ടുണ്ട്. കോഴിക്കോട് ജില്ലയിലെ കാരന്തൂർ മർകസ് ഹയർസെക്കണ്ടറി സ്കൂളിലെ അധ്യാപകനാണ് സ്‌കൂൾ വിദ്യാർഥികൾക്കായി പഠനം രസകരവും ആകർഷകവുമാക്കാൻ വിവിധ വിഷയങ്ങളിലെ അടിസ്ഥാന തത്ത്വങ്ങളും പ്രയാസകരമായ വിവിധ പ്രമേയങ്ങളും ഉൾകൊള്ളിച്ച്‌ 45 പഠന ഗാനങ്ങൾ തയ്യാറാക്കിയും ശ്രദ്ധേയമായിട്ടുണ്ട്.

## ജീവിത രേഖ
ചെറുവാടി കട്ടയാട്ട് വീട്ടിൽ ചോല ഉണ്ണിമോയിൻ കുട്ടി ആണ് പിതാവ്. മാതാവ് കെ.എം ഖദീജ. 

## പാഠ്യേതര പ്രവർത്തനങ്ങൾ
ശാസ്‌ത്ര വിഷയ അധ്യാപകൻ എന്നതിന് പുറമെ കായികാധ്യാപകൻ, തൊഴിൽ പരിശീലകൻ, സംഗീത അധ്യാപകൻ എന്നിങ്ങനെ വിവിധ മേഖലയിൽ ഇദ്ദേഹം യോഗ്യത നേടിയിട്ടുണ്ട്. 1997 മുതലാണ് കോഴിക്കോട് കാരന്തൂർ മർകസ്‌ ഹയർസെക്കൻഡറി സ്‌കൂളിൽ ശാസ്‌ത്രധ്യാപനായി ചേർന്നത്. പഠന ബോധനോപകരണങ്ങളുടെ നിർമ്മാണത്തില്ലും കഴിവ് തെളിയിച്ചിട്ടുണ്ട്. മദ്രസാ വിദ്യാർത്ഥികൾക്കുള്ള നിരവധി സിഡികളും പുറത്തിറക്കിയിട്ടുണ്ട്.
## അവാർഡുകൾ

*നാഷണൽ സെലിബ്രിലിറ്റി ടീച്ചർ അവാർഡ്, 2012
*മികച്ച അധ്യാപകനുള്ള കേരള സംസ്ഥാന അവാർഡ്, 2013
*മികച്ച അധ്യാപകനുള്ള ആചാര്യ അവാർഡ്, 2014
*ദേശീയ അധ്യാപക അവാർഡ്, 2015

## അവലംബം

വർഗ്ഗം:കേരളത്തിലെ അദ്ധ്യാപകർ
വർഗ്ഗം:ദേശീയ പുരസ്കാരം നേടിയ കേരളത്തിലെ വ്യക്തികൾ
വർഗ്ഗം:മർകസ്
മെമ്മറി ഓഫ് ദി ഗാർഡൻ അറ്റ് ഈറ്റെൻ

**മെമ്മറി ഓഫ് ദി ഗാർഡൻ അറ്റ് ഈറ്റെൻ** എന്നത് വിൻസന്റ് വാൻഗോഗിന്റെ ഒരു ഓയിൽ പെയിന്റിങ്ങാണ്. 1888 നവമ്പറിൽ ആർലെസിൽ വച്ചാണ് ഇത് പൂർത്തിയാക്കിയത്. ഇപ്പോൾ ഹെർമിറ്റേജ് മ്യൂസിയത്തിൽ വച്ചിരിക്കുന്നു. ഈ ചിത്രം അദ്ദേഹം വരച്ചത് തന്റെ മഞ്ഞ് വീടിന്റെ കിടപ്പുമുറി അലങ്കരിക്കാനായിരുന്നു.
## കുറിപ്പുകൾ

### Letters

### ഗ്രന്ഥസൂചിക
* 
* de la Faille, Jacob-Baart. *The Works of Vincent van Gogh: His Paintings and Drawings*. Amsterdam: Meulenhoff, 1970. 
* Hulsker, Jan. *The Complete Van Gogh*. Oxford: Phaidon, 1980. 
* Gayford, Martin. *The Yellow House: Van Gogh, Gauguin, and Nine Turbulent Weeks in Provence*. New York: Mariner Books, 2008. 
* Naifeh, Steven; Smith, Gregory White. *Van Gogh: The Life*. Profile Books, 2011. 
* Pomerans, Arnold. *The Letters of Vincent van Gogh*. Penguin Classics, 2003. 
* Tralbaut, Marc Edo *8 x Van Gogh; Vincent van Gogh et les Femmes* (Antwerp: Pierre Peré, 1962)
* Tralbaut, Marc Edo. *Vincent van Gogh*, Macmillan, London 1969, 

## പുറംകണ്ണികൾ
*

വർഗ്ഗം:കല
വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
വർഗ്ഗം:ഹെർമിറ്റേജ് മ്യൂസിയത്തിലെ ചിത്രങ്ങൾ
വർഗ്ഗം:ഫ്ലവർ പെയിന്റിംഗുകൾ
കലാമണ്ഡലം ഉണ്ണികൃഷ്ണക്കുറുപ്പ്

പ്രസിദ്ധനായ കഥകളി സംഗീതജ്ഞനായിരുന്നു **കലാമണ്ഡലം ഉണ്ണികൃഷ്ണക്കുറുപ്പ്**. കേരളകലാമണ്ഡലത്തിലെ ആദ്യകാല സംഗീത വിദ്യാർത്ഥിയും കലാമണ്ഡലം നീലകണ്ഠൻ നമ്പീശന്റെ പ്രഥമ ശിഷ്യരിലൊരാളും ആയിരുന്നു. ശാരീര സൌകുമാര്യവും ആലാപനാസുഭഗത്വവും നിത്യനൂതനരീതികളും അദ്ദേഹത്തിന്റെ സംഗീതത്തിന്റെ മുഖമുദ്രകളായിരുന്നു.
## ജീവിതരേഖ
പാലക്കാട് ജില്ലയിലെ വെള്ളിനേഴി എന്ന ഗ്രാമത്തിൽ പരപ്പാട്ടിൽ രാമക്കുറുപ്പിന്റേയും ലക്ഷ്മിക്കുട്ടിയമ്മയുടേയും പുത്രനായി ഉണ്ണികൃഷ്ണക്കുറുപ്പ് 1931ൽ ജനിച്ചു. കലാമണ്ഡലത്തിൽ ചേർന്നെങ്കിലും കോഴ്സ് മുഴുവനാക്കിയില്ല. കലാമണ്ഡലം നീലകണ്ഠൻ നമ്പീശന്റെ വീട്ടിൽ പോയി കുറേക്കാലം ഉണ്ണികൃഷ്ണക്കുറുപ്പ് സംഗീതം അഭ്യസിച്ചു. പി.എസ്.വി നാട്യസംഘത്തിലും പേരൂർ ഗാന്ധിസേവാസദനം മൃണാളിനി സാരാഭായി അധിപയായ 'ദർപ്പണ', കൊൽക്കത്ത ശാന്തിനികേതനം എന്നിവിടങ്ങളിലും കുറുപ്പ് അദ്ധ്യാപകനായി. കലാമണ്ഡലത്തിൽ വിസിറ്റിങ്ങ് പ്രൊഫസർ ആയും പ്രവർത്തിച്ചു. 

1988 മാർച്ച് 4ന് കോട്ടക്കൽ ആര്യവൈദ്യശാല ചാരിറ്റബിൾ ഹോസ്പിറ്റലിൽ വെച്ച് ഉണ്ണികൃഷ്ണക്കുറുപ്പ് അന്തരിച്ചു.
## പുരസ്കാരങ്ങൾ
*കലാമണ്ഡലം അവാർഡ് ( 1984)
*കെ എൻ പിഷാരടി അവാർഡ് ( 1987)
*വെള്ളിനേഴി പൗരാവലിയുടെ മണിഹാരം
## അവലംബം


വർഗ്ഗം:കഥകളി ഗായകർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:1931-ൽ ജനിച്ചവർ
വർഗ്ഗം:1988-ൽ മരിച്ചവർ
വർഗ്ഗം:മാർച്ച് 4-ന് മരിച്ചവർ
പെരുംപതലി

ലോറേസീ സസ്യകുടുംബത്തിലെ ഒരു ചെറുമരമാണ് **പതലി** അഥവാ **പെരുംപതലി**. . തെക്കെ ഇന്ത്യയിലും ശ്രീലങ്കയിലും കാണുന്ന ഈ നിത്യഹരിതവൃക്ഷം 10 മീറ്ററോളം ഉയരം വയ്ക്കുന്നു. ഉപശാഖകളുടെ അറ്റത്ത് തിങ്ങി നിൽക്കുന്ന ഇലകൾ ലഘുപത്രങ്ങളാണ്. ഇലകളുടെ മുകൾ ഭാഗം പൊതുവിൽ മിനുസമുള്ളതാണ്. സിരകളുടെ ഉപരിതലം രോമാവൃതമാണ്. ഇലകളുടെ അടിഭാഗം മഞ്ഞകലർന്ന വെള്ളനിറത്തിൽ രോമാവൃതമാണ്. ഏകലിംഗപുഷ്പങ്ങൾ ഇളം മഞ്ഞ നിറമുള്ളവയാണ്. ആൺപൂക്കളും പെൺപൂക്കളും വ്യത്യസ്ത മരങ്ങളിൽ വിരിയുന്നു. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ഔഷധഗുണ-പരീക്ഷണങ്ങളെപ്പറ്റി
* http://www.flowersofindia.net/catalog/slides/Deccan%20Tallow%20Laurel.html 
* http://keralaplants.in/keralaplantsdetails.aspx?id=Litsea_deccanensis 
* http://www.efloras.org/florataxon.aspx?flora_id=5&taxon_id=242442975

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
ഉങ്ങക്കണ്ണി

തെക്കെപശ്ചിമഘട്ടതദ്ദേശവാസിയായ 12 മീറ്ററോളം ഉയരം വയ്ക്കുന്ന ഒരു വൃക്ഷമാണ് **ഉങ്ങക്കണ്ണി** .

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://keralaplants.in/keralaplantsdetails.aspx?id=Litsea_glabrata 

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ലോറേസീ